About: dbpedia-eu:Kartesiar_koordenatu Goto Sponge NotDistinct Permalink\nKoordenatu kartesiarra koordenatu sistema bat da, ardatz bakarreko lerro zuzena, bi ardatzeko planoa edo hiru ardatzeko espazio batean oinarritua. Ardatz guzti hauek bata bestearekiko elkartzutak dira eta koordenatuen jatorria izaneko puntu batean mozten dute elkar. Plano batean egiten bada x eta y ardatzak abzisa eta ordenatu deitzen dira. Izena René Descartesen omenez dute, frantziar filosofo eta matematikaria. Bere pentsamenduan edozein ezagutza eraikitzeko jatorri puntu bat beharrezkoa zen. Geometria analitikoaren sortzaile izan zen eta geometria laua ordezkatzeko sistema eratu zuen. fi:Koordinaatisto#Suorakulmainen koordinaatisto


Donostia Zinemaldia :: Besteak beste, Jayro Bustamante, Patricio Guzmán, Gael García Bernal, Paula Hernández, Romina Paula, Federico Veiroj eta Andrés Wood zuzendarien film berriak aurkeztuko ditu Horizontes Latinos sailak\nHemen zaude: Lehen orrialdea > 67. Edizioa 2019 > Berriak\t> Besteak beste, Jayro Bustamante, Patricio Guzmán, Gael García Bernal, Paula Hernández, Romina Paula, Federico Veiroj eta Andrés Wood zuzendarien film berriak aurkeztuko ditu Horizontes Latinos sailak\nAsteartea, 2019(e)ko abuztuak 6\nHorizontes Latinos sailak Latinoamerikako hamabost ekoizpenez osatutako aukera bat eskainiko digu Cannesen eta Sundancen saritutako filmak nahiz Berlinen eta Venezian aukeratutakoak bilduta. Filmetako bik Europa-Latinoamerika Koprodukzio Foroan parte hartu zuten proiektu besterik ez zirenean, eta hiru Zinema Eraikitzen saileko azken edizioetan izan dira. Zazpi ekoizpen zinemagileen lehen edo bigarren lanak dira eta Gazteriaren TCM Sarirako ere hautagai izango dira.\nArgentina, Brasil, Txile, Kuba, Guatemala, Mexiko, Peru eta Uruguaiko zinemagile horiek askotariko gaiei buruzko begirada panoramikoa eskainiko digute: Guatemalako genozidioa, 70eko hamarkadako Txile, kubatar baltseroen krisia, legezko abortua Argentinan, eta Mexikoko bizitza. Historia-liburuetan lekurik ez duten narrazioak ere ekarriko dizkigute: besteak beste, helduaroan sartzeari, bizitzako krisialdiei eta familiarteko harremanei buruzkoak.\nPatricio Guzmánen (Santiago, Txile, 1941) azken filmak emango dio hasiera sailari. Bere herrialdearen iparraldean Nostalgia de la luz (Europako Zinema Akademiaren dokumental onenaren saria, eta Horizontes Latinos 2010) eta hegoaldean El botón de nácar filmatu ondoren (Zilarrezko Hartza Berlinen, Horizontes Latinos 2015), La cordillera de los sueños filmarekin Andeetan amaituko du bere trilogia. Azken lan hori Cannesko zinema-jaialdian aurkeztu zen, emanaldi berezi batean, eta dokumental onenaren L’Oeil d’or saria eskuratu zuen bertan.\nJayro Bustamantek (Guatemala, 1977) Alfred Bauer saria irabazi zuen Berlinalen bere lehenengo lanarekin (Ixcanul, Horizontes Latinos, 2015), Zinema Eraikitzen saileko aukeran sartu eta bertan aipamen berezia jaso ondoren. Aurten, parte hartze bikoitza izango du Horizontes Latinos sailean. Bere bigarren filma, Temblores, gizon batekin maiteminduko den 40 urteko kristau ebanjeliko eta elizkoi bati buruzkoa, Berlinaleko Panorama sailean aurkeztu zen eta Horizontes saria eskuratzeko lehiatuko da. Hirugarrenak, La Llorona-k, Guatemalako genozidioa du hizpide; Europa-Latinoamerika Koprodukzio Foroaren EFADs-CACI saria lortu zuen Zinemaldian, eta sailari amaiera emango dio, lehiaketaz kanpo, estreinaldia Veneziako zinema-jaialdian izan eta gero (Giornati degli autori).\nGainera, Armando Capóren (Gibara, Kuba, 1979) lehenengo lanak, Agosto-k, sailean izango du Europako estreinaldia. Kuba, Costa Rica eta Frantzia arteko koprodukzio hori Zinemaldiko Europa-Latinoamerika Koprodukzio Foroan (2014) aukeratu zuten, eta Zinema Eraikitzen 32 (2017) sailean parte hartu zuen. Capók 13 urteko Carlos gaztearen istorioa kontatuko digu, 1994ko udaren azken egunetan, baltseroen krisi betean.\nAndrés Woodek (Santiago, Txile, 1965) Zinemaldiko New Directors sailean aurkeztu zuen bere lehenengo lana, Historias de fútbol (1997). Ordutik, Cannesko Errealizadoreen Hamabostaldian parte hartu du (Machuca, 2004), film hispanoamerikar onenaren Goya saria irabazi du (La buena vida, 2008), eta Sundancen Epaimahaiaren Sari Nagusia ere eraman zuen (Violeta se fue a los cielos, 2012). Araña Salvador Allenderen gobernuari aurka egiteko sortu zen Patria y Libertad mugimenduan barneratuko da, eta Zinemaldian izango du Europako estreinaldia. Mercedes Morán eta María Valverde aritu dira antzeztaldean.\nAsí habló el cambista-k, halaber, Federico Veirojen (Montevideo, 1976) bosgarren film luzeak, Horizontes Latinos sailaren esparruan izango du Europako estreinaldia. Aurrez ere Zinemaldiaren sailetan eta industriako jardueretan parte hartu du zuzendariak bere lanekin: Acné, lehenengo filma, Zinema Eraikitzen saileko TVE sariduna izan zen (2007), eta Errealizadoreen Hamabostaldian estreinatu (2008) eta Horizontes Latinos sailean lehiatu zen. La vida útil-ek Zinema Eraikitzen Industria saria lortu zuen (2009) eta New Directors saileko lehian izan zen. El apóstata (2015) Sail Ofizialerako aukeratu zuten, eta Fipresci sariaren eta Epaimahaiaren Aipamen Bereziaren irabazlea izan zen. Iaz, Zabaltegi-Tabakaleran Belmonte aurkeztu zuen. Daniel Hendler eta Dolores Fonzi dira Así habló el cambista filmaren protagonistak eta Montevideon argentinarren eta brasildarren dibisa klandestinoak salerosten dituen merkatari bat da filmaren ardatza. Juan E. Gruber idazlearen izen bereko eleberri baten egokitzapena da; Veiroj uruguaiarrak landu duen lehenengoa, eta inoiz zuzendu duen aurrekontu handieneko ekoizpena.\nDe nuevo otra vez Romina Paula (Buenos Aires, 1979) aktore eta dramagileak zuzentzen duen lehenbiziko lana da, eta Rotterdamgo zinema-jaialdiko Bright Future sailean eman zen estreinakoz. Zuzendariak berak bete du protagonistaren rola fikzioa eta ez-fikzioa nahasturik familiari, amatasunari eta bizitzaren ekuatoreko krisi existentzialei buruz hausnartzen duen lan honetan.\nEl Príncipe, Txile, Argentina eta Belgika arteko koprodukzioa, Sebastián Muñozen lehenengo film luzea da. Alfredo Castro eta Juan Carlos Maldonado protagonistek 20 urteko gazte baten bizitza kontatuko digute, 70eko hamarkadan Txileko espetxe batean. Zinema Eraikitzen 34 saileko aukeran izan zen, eta Veneziako zinema-jaialdiko Kritikaren Astean izango du estreinaldia.\nLa bronca Daniel eta Diego Vega (Lima) anaien hirugarren film luzea da. Haien lehenengo lana, Octubre, Un Certain Regard saileko Epaimahaiaren Sariaren irabazlea izan zen, eta Horizontes Latinos sailerako aukeratu zuten. Bigarren filmak, El mudo-k (Zinema Eraikitzen 23), zuzendari onenaren saria irabazi zuen BAFICIn, baita gizonezko aktore onenaren saria Locarnon ere. . Gainera, El Chapo telesaileko zenbait atal zuzendu dituzte elkarrekin, eta Diego Vega Matar al padre telesailaren sortzaileetako bat da, Mar Coll eta Valentina Visorekin batera. La bronca filmean, nerabe batek atzean utziko du Peru, 90eko hamarkadan, eta Montrealera joango da Kanadan familia berria sortu duen aitarekin elkartzeko.\nLos sonámbulos Paula Hernándezen (Buenos Aires, 1969) laugarren filma da. Senarraren familiaren etxean senideekin bilera tirabiratsua biziko duten emakume bati eta haren alaba nerabeari buruzkoa da. Filmak Horizontes Latinos sailean izango du Europako estreinaldia. Érica Rivas protagonistarekin batera, Daniel Hendler, Marilú Marini eta Luis Ziembrowski aritu dira antzeztaldean.\nLucía Garibaldiren (Montevideo, 1986) lehenengo lanak, Los tiburones-ek, Zinema Eraikitzen 34 saileko Industria saria (2018) eta Film Factory saria eraman zituen. Orduz geroztik, besteak beste, Sundancen zuzendari onenaren saria (World Cinema Dramatic Competition) eta BAFICIko Epaimahaiaren Sari Berezia lortu ditu marrazoak dauden susmoa dela-eta aztoratutako bainuetxe batean lehenengo aldiz desira sentituko duen nerabe bati buruzko film honek.\nAlejandro Landesek (Sao Paulo, Brasil, 1980) bere hirugarren filma ekarriko du: Monos. Lehenengo lanarekin (Cocalero, 2007) Sundancen egin zuen debuta. Bigarren filma, Porfirio (2010), Cannesko zinema-jaialdiko Errealizadoreen Hamabostaldian estreinatu eta Horizontes Latinos sailaren aukeran sartu zen. Monos-ek begirada garaikidez interpretatuko du Eulien ugazaba eleberria. Haur gerrillarien talde bat eta bahitutako emakume estatubatuar bat dira protagonistak. Filmak Epaimahaiaren Sari Berezia irabazi zuen Sundancen (World Cinema Dramatic Competition), eta Berlingo zinema-jaialdiko Panorama sailean ere aurkeztu zen.\nNuestras madresek, César Díazen (Guatemala, 1978) bigarren film luzeak, Guatemalako gerra zibilean parte hartu zuten militarren epaiketak aztertuko ditu. Kritikaren Astean izan zuen estreinaldia, eta Caméra d’or saria (Cannesko zinema-jaialdiko opera prima onenari ematen zaiona) eta Prix SACD saria irabazi zituen.\nZinemaldiak gertutik jarraitu dio Gael García Bernal (Guadalajara, Mexiko, 1978) aktore, zuzendari eta zinema-ekoizlearen ibilbideari, Amores perros (Zabaltegi, 2000) filmarekin antzezten hasi eta nazioartean sona hartu zuenetik. Mexikarrak zuzendu duen bigarren film luzea aurkeztuko du: Chicuarotes, aurten Cannesko zinema-jaialdiko emanaldi berezietako bat izan dena. Pobreziatik eta beren herrialdeko indarkeriatik ihes egin nahi duten bi nerabe dira Chicuarotes filmaren protagonistak.\nLehiaketaz kanpo, La ola verde (Que sea ley) proiektatuko da, Juan Solanasen (Buenos Aires, 1966) bigarren filma. Lehenengo lana, Nordeste, Un Certain Regard sailean aurkeztu zuen. La ola verde (Que sea ley) ere Cannesko emanaldi berezien artean izan zen. Argentinan abortua legeztatzeko borroka da filmaren gaia.\nJayro Bustamante (Guatemala - Frantzia)\nAntzezleak: María Mercedes Coroy , Sabrina De La Hoz, Julio Diaz, Margarita Kénefic, Juan Pablo Olyslager, Ayla-Elea Hurtado, María Telón\nAntzezleak: Damián González Guerrero, Lola Amores Rodríguez, Rafael Lahera Suárez, Verónica Lynn López, Glenda Delgado Dominguez, Alejandro Guerrero Machado, Luis Ernesto Barcenas, Tatiana Monge Herrera\nAndrés Wood (Txile - Argentina - Brasil)\nAntzezleak: Mercedes Morán, María Valverde, Marcelo Alonso, Pedro Fontaine, Gabriel Urzúa, Felipe Armas\nFederico Veiroj (Uruguai - Argentina - Alemania)\nAntzezleak: Daniel Hendler, Dolores Fonzi, Luis Machín, Benjamín Vicuña, Germán De Silva\nAntzezleak: Benny Emmanuel, Gabriel Carbajal, Leidi Gutiérrez, Dolores Heredia, Daniel Giménez Cacho\nAntzezleak: Romina Paula, Mónica Rank, Ramón Cohen, Mariana Chaud, Pablo Sigal, Denise Groesman, Esteban Bigliardi\nSebastián Muñoz (Txile - Argentina - Belgika)\nAntzezleak: Alfredo Castro, Juan Carlos Maldonado\nAntzezleak: Jorge Guerra, Rodrigo Palacios, Rodrigo Sánchez Patiño, Isabelle Guérard, Sandrine Poirier-Allard, Charlotte Aubin, Luna Macedo\nPaula Hernández (Argentina - Uruguai)\nAntzezleak: Érica Rivas, Ornella D'elía, Marilú Marini, Luis Ziembrowski, Daniel Hendler, Valeria Lois, Rafael Federman\nLucía Garibaldi (Uruguai - Argentina - Espainia)\nAntzezleak: Romina Bentancur, Federico Morosini\nAntzezleak: Julianne Nicholson, Moisés Arias, Julián Giraldo, Sofía Buenaventura\nAntzezleak: Armando Espitia, Emma Dib, Aurelia Caal, Julio Serrano, Victor Moreira\nJayro Bustamante (Guatemala - Frantzia - Luxemburgo)\nAntzezleak: Juan Pablo Olyslager, Diane Bathen Evans, Mauricio Armas Zebadúa\nPATRICIO GUZMÁN (TXILE) - INAUGURAZIOA (LEHIAKETA BARRUAN)\nJAYRO BUSTAMANTE (GUATEMALA - FRANTZIA) - AMAIERA FILMA LEHIAKETAZ KANPO\nSEBASTIAN MUÑOZ (TXILE - ARGENTINA - BELGIKA)\nJUAN SOLANAS (ARGENTINA) - Emanaldi Bereziak Lehiaketatik kanpo


Ikastaroak - KZgunea\nIkastaroen katalogo zabala eskaintzen dizugu; bilatu gehien interesatzen zaizuna, edo, nahiago baduzu, egizu testa, eta zure premia teknologikoetara hobekien egokitzen diren ikastaroak erakutsiko dizkizugu.\nBilatu zure ikastaroa Egin testa\nUrrunetik eta zure erritmora egiteko ikastaroak, gure hezitzaileek online emandako laguntzarekin. Internet erabiltzen jakinda IKTak sakonago ezagutu nahi dituzten erabiltzaileentzat.\nUrrunekoa ikastaroak ikusi\nGure hezitzaileek emandako bideokonferentzia bidezko ikastaroak, talde murriztuetan antolaturik. Etxeko erosotasunetik ezagutza teknologikoetan aurrera egin nahi duten pertsonei zuzendua.\nBideokonferentzia bidezko ikastaroak ikusi\nZure zentroan kategoria desberdinetan ematen diren ikastaroak, zure maila teknologikoari egokitzen zaizkionak. Ez du axola zein den zure maila; egin aurrera IKTak ezagutzeko bidean, ezarritako ibilbideetatik.\nAurrez aurreko ikastaroak ikusi\nKontsultatu aplikazio mugikorrei, programa informatikoei eta abarrei buruz ditugun bideotutoretzak, gure Youtubeko kanalean. Argitu IKTei buruz dituzun zalantzak eguneko 24 orduetan, urteko 365 egunetan.\nKZgunean, zure premietara eta interesetara egokitzen diren ikastaroen aukera zabala dugu. 60 ikastaro baino gehiago ditugu gure katalogoan, kategoria eta modalitateen arabera sailkatuta eta zein gailutarako diren bereizita; segurtasunari eta enplegua bilatzeari buruzkoak dira batzuk, eta badira sare sozialei eta tresna ofimatikoei buruzkoak ere.\nEz dakizula nondik hasi? Bada, kontsultatu formakuntza-ibilbidea, hor ikusiko baituzu zer kategoria mota egokitzen zaizun, zure maila teknologikoa eta zein gailutan trebatu nahi duzun kontuan hartuta.\nBehin zer kategoria interesatzen zaizun erabakitzean, sar zaitez formakuntza-eskaintzan, eta ikusi KZguneak eskaintzen dizkizun ikastaro guztiak.\nAndroid-en mantentze-lanak. Luzatu zure gailuaren bizitza. Argazkiei ukituak eman zure Smartphonearekin Atera argazkiak une bakoitzerako zure Smartphonearekin BakQ ziurtagiria Canva. Ikasi diseinatzen Editatu bideoak zure Smartphonearekin Egon zaitez aktibo Google Fit eta Wikilocekin Eman lehenengo pausoak argazki ukituan GIMPekin Enplegua bilatzeko aplikazioak Erosketa eta ordainketa segurua Interneten Facebook zure Smartphonean Facebook. Konektatu lagun eta senideekin Family Link. Urrunetik babestu Androiden gailuak. Garraio publikoa zure Smartphonean Genially. Eduki interaktiboa sortu Gmail. Posta-elektronikoa baino gehiago Google Aplikazioak zure Smartphonean Google Argazkiak. Antolatu hodeian zure argazki guztiak Google Calendar. Zure denboraren kudeaketa hobetu Google Drive. Bildu eta partekatu zure artxiboak Google Maps. Zure ibilbiderik onena arakatu eta aukeratu Google Traductor. Testuak eta web orriak itzuli Google kalkulu-orriak. Sortu eta editatu zure kalkulu-orriak Googleko aurkezpenak. Sortu zure aurkezpenak hodeian Googleko dokumentuak. Sortu zure testuak hodeian Informatika hodeian. Ezagutu zer den hodeia Instagram. Partekatu zure argazki eta bideo onenak Kudeatu zaitez Google aplikazioekin LibreOffice Calc. Zure kalkulu orriak sortu LibreOffice Impress. Zure aurkezpenak sortu LibreOffice Writer. Zure testu dokumentuak sortu Mekanografia. Ikasi hutsetik Musika aplikazioak zure Smartphonean Ofimatika tresnak - LibreOffice Oinarrizko Interneta. Nabigatzen eta posta elektronikoak bidaltzen ikasi Online izapideak Osakidetzarekin PC, teklatua eta sagua hasieratik nola erabili ikas ezazu Programa informatiko onenak jaitsi Smartphoneak eta tabletak. Zure Android gailua erabiltzen ikasi Sortu bideoak zure gustukoen irudiekin TikTok, ikasi sare sozial hau Twitter zure Smartphonean WhatsApp. Bat-bateko mezularitza zure Smartphonean YouTube. Bideoak ikustea baino gehiago Zibersegurtasuna eta pribatutasuna sarean Zure bidaia planifikatu Zure egunerokotasuna hobetuko duten aplikazioak\nOrrialdea: 1/4 Orrialdea: 2/4 Orrialdea: 3/4 Orrialdea: 4/4\n1 - 12 tartea erakutsiz, 47 emaitzatatik\nIzenburua: Atik Zra\nIzenburua: Ztik Ara\nAndroid-en mantentze-lanak. Luzatu zure gailuaren bizitza.\nEgon zaitez aktibo Google Fit eta Wikilocekin\nFacebook. Konektatu lagun eta senideekin


Abatz-estalkiak istripua eragin zuen autopistan | Revista\n: Abatz-estalkiak istripua eragin zuen autopistan\nGidari batek istripua izan zuen Bilbo-Behobia autopistan zihoala, abatz-estalki batek aurreko luna jotzearen ondorioz. Autoaren aseguru etxeak istripua babestu zuen eta, geroago, bere aseguratuaren posizioan subrogaturik, autopistaren enpresa kontzesio-hartzailearen kontrako salaketa jarri zuen, kontratu bidezko erantzukizunagatik. Gipuzkoako Entzutegiak (1999ko irailaren 21eko epai bidez) adierazi zuen ordainpeko autobideei buruzko 1972ko maiatzaren 10eko Legeak dioela kontzesio-hartzaileak errepidea, bertarako sarbideak eta arauzko seinaleztapen eta zerbitzuak egoera onean zaindu beharko dituela eta erabiltzaileei eragozpen, deserosotasun eta trabak eragingo lizkiekeen arrazoiak desagerrarazi behar dituela.\nHorregatik, eta bidesaria ordaintzen duen erabiltzailearen eta autopistako enpresaren artean kontratu-harremana dagoenez, enpresa derrigortuta dago zirkulazio arina, azkarra eta arrisku gabea bermatzera. Planteamendu horrekin, abatz-estalkiaren kolpearen zergati-efektu erlazioa frogatuta geratu zenez, Entzutegiak Kode Zibileko 1104. artikulua aplikatu zuen eta autopistako enpresak ezer frogatzerik izan ez zuenez eta gertakaria aurreikusi ezin zelako, ustekabeko kasua zela alegatu zuenez, zerbitzuaren ustiapenaren ondoriozko arriskuak bere gain hartu behar dituela kontsideratu zuen epaileak. Eta beraz, errudun jo zuen Europistas enpresa.


kritiken hemeroteka » Poesiaren biztanle bihurtzeko\n« Axularren prosa erakusgai | Botila mamitsuak »\nPoesiaren biztanle bihurtzeko Mikel Aldalur / Euskaldunon Egunkaria, 1998-12-05\nLegazpin jaio eta Urretxun bizi den Jose Luis Padron gaztearen euskarazko bakarkako lehen liburua argitaratu berri du Ereinek. Lehendik ere Ilargirik gabeko kalea (Urruzuno, 1987), Antioju borobilduen kristaletatik zehar, De la manera de vivir más humilde y callada, Profundos senderos de niebla y carne (Pasaiako Udala, 1991), Egunez egun jendetzaren kiratsa (Lasarte Oriako Udala, 1993), Vida al margen de todo (Bermingham, 1995), Itzal izotzezkoan bildurik, Los ojos deseados (Central Hispano, 1996) eta La memoria extendida (Bermingham, 1998) argitaratuak zituen Padronek, bateko zein besteko lehiaketetan irabazle izan ondoren gehienak. Hau da, ordea, esan bezala, euskaraz bakarka argitaratzen duen lehen liburua.\nBakarka argitaratzearena, ordea, zehaztu egin behar dugu. Jose Luis Padronek, egia esateko, Concetta Probanzarekin batera mamitu, landu eta argitaratu baitu lan hau. Poema guztiak Padronenak dira, baina Probanzaren marrazki bat dute guztiek alboko orrialdean. Irudiz zein olerkiz osatutako liburua da. beraz. Eta ez genuke aipatu gabe utzi nahi Probanzaren lana. Urretxuar hori Arte Ederretako lizentziaduna da, eta grabatua, margolaritza, ilustrazioa eta komikia bezalako alorrak lantzen ditu bere lanetan. Zenbait liburu ditu ilustratuak, eta baita beste zenbaiten azalak eginak ere. Aurten bertan, gainera, Portugalete Hiria eta INJUVE komiki sariak jaso ditu.\nMarrazkilariaren eta poetaren arteko elkarlana da, beraz, Txori erratuen bilera liburua. Eta bi lanen arteko orekan asmatu dutela esan behar da. Hiztegi eta esapideen aldetik sinpleak dira Padronen hitzak. Poesia narratiboaren joera nabarmentzen da, eta esan beharrekoak itzulingururik gabe idazten ditu egileak. Liburua zabaltzen duen Eraman ezazu poemak, nolabait, argi uzten du hori eta, halaber, liburua izango denaren aurrerapen gisa, laburtu egiten du datozen orrialdeen nondik norakoa. Baita idazleak adierazi nahi dituenak ere.\nLehengo poema izan arren, argi geratzen da dagoeneko liburuan zer aurkituko duen irakurleak eta, batez ere, egileak zer erakutsi nahi izan duen. Aldarrikapen gisakoa da lehen poema hau: “Poema honek ez luke garai berri bat iragarri nahi. / Eta ez luke belaunaldi oso baten errealitate sozial, politiko eta kulturala / erakutsi nahi ere. Ezta langile, ikasle, herriaren ahotsa izan ere. / Edo kalean amets egiten duen jendearena”. Zehatzagoa ere bada egilea poema honen bertsolerroetan. “Poema honek ez luke giza balioaren neurri zehatza eman nahi”, “Poema honek ez luke izan nahi zuk euskara eta literatura suspenditzearen/ kausa” edota “Poema honek ez du ezer berezirik nahi. Gainerakoek nahi dutena besterik ez”, esaldiak, kasu.\nEgilearen barne bidaia hasten da gero. Bakardadearen prezioa erakusten digu, bihotzarekin ordaindutako poemetan barrena. Etsipena nabari da batzuetan, malenkonia askotan, amodioak akuilatzen du luma, heriotza hiri bat da, poetak ez du barrerik egiten, izakiaren oinarriak aurkezten dizkigu eta negua idazten du. Poesia da bidea. Jose Luis Padronek lehen poema liburua eskaini digu, Concetta Probanzaren irudiekin osatua. Eta guk liburuak bata bestearen segidan Durangon. Hurbildu txori erratuen bilerara, alde egin baino lehen, poesiaren biztanle bihurtzeko.


Prezioak euro eremuan baino gutxiago igo dira Espainian zazpi urtean lehen aldiz | Consumer\nPrezioak euro eremuan baino gutxiago igo dira Espainian zazpi urtean lehen aldiz\nEgoera ekonomiko berriaren ondorioz, EBZak interes-tasen murrizketa berriak erabaki ditzake.\nAbenduko datuen aurrerapenak egiaztatuz gero, Espainiak hilabete horretan euroguneko batez bestekoa baino hamarren bat txikiagoa izango zuen inflazio-tasa. Txanpon bakarra erabiltzen duten herrialdeen batez besteko prezio-igoera %1,6koa izan zen -azaroan baino bost hamarren gutxiago-, eta maila hori ez zen 1999tik erregistratu.\nAbenduko urteko inflazioaren %1,5ek berriro jarri du Espainia, eta orain euroaren 16 bazkide direnen batez bestekoaren aldean diferentzia negatiboa du. Ez da oso ohikoa 2001eko udako bi hilabetetan gertatu izana. Orduan, hazkunde ekonomikoaren erritmoa urte batetik bestera %3,8koa zen, eta hurrengo hilabeteen arteko konparazioan %0,9koa.\nGaur egun, ekonomiak atzera egiten duen testuinguru batean gertatzen da prezioen aurrerapen-erritmo txikiena. Estatuko Barne Produktu Gordinak (BPG) ez zuen ia %0,9ko aurrerapenik izan 2008ko hirugarren hiruhilekoan, aurreko urteko epe berarekin alderatuta; bigarren hiruhilekoarekin alderatuta, berriz, bi hamarren uzkurtu ziren, eta horrek berretsi egiten du gure herrialdea atzeraldian sartu zela.\nEgoera berriak abantaila batzuk ditu. Nagusia da Europako Banku Zentralak (EBZ) interes-tasen murrizketa berriak erabaki ditzakeela eurogunean. Moneta-agintaritzak adierazi du bere eginkizun nagusia prezioen egonkortasuna zaintzea dela, eta inflazioaren %2 maila onargarririk handiena dela.\nEspainiako inflazio-diferentzial negatiboak esportazioen lehiakortasuna hobetzen ere lagunduko du. Dezelerazio orokorra izan arren, Espainiako ondasun eta zerbitzuen salmenten %55,3 euroguneko gainerako herrialdeetara bideratzen da. Lehiatzeko abantaila hori agerian geratuko da, prezio nazionalen geldialdia ez baita lehengaietara mugatzen, baizik eta tarteko ondasunetan, ekipamendukoetan eta gainerako ondasun eraldatuetan ere islatzen baita.\nEspainia eurogunea inflación-eu precios-eu primera-eu


Gure bostgarren edizioan aurreko urteetan bizitakoaren neurriko kartel bat aurkeztea nahi izan dugu. Arrantzako tradizioa bizirik duen Bermeoko lamera izango da ekitaldi gastronomikoen eta produktuen erakusteta eta azokaren eremua, non katak, dastaketak eta showcooking-ak ospatuko diren.\n*Showcooking guztiak Doniene txakolinaren eta sukaldariek prestatutako dastaketez osatuta joango dira.\nLarunbatean, Paulo Airaudok (Amelia, Donostia) emango dio hasiera programazio gastronomikoari. Argentinarrak Michelin izar bat eta Guia Repsol izar bat ditu jada eta plateratzearen garrantzia azalduko du, baita koloreen nahasketek duten garrantziari buruz ere.\nJarraian Ander González (Astelena 1997, Donostia, 1 sol Guía Repsol) arituko da. “A Bocados” saioko aurkezleak arroz dastagarri bat prestatuko du. Edo bi, txikiak izanik.\n28 igandean osotara 5 Michelin izar eta 6 Guia Repsol eguzkirekin gozatuko du publikoak. Andoni Luis Aduriz (Mugaritz) eta Xabier Gutiérrez (I+D Arzak) izango dira protagonistak. “Zaborrean arakatuz sukaldatu” erakustaldiarekin harrituko dute. Jasangarritasunari eta sukaldeari zuzendutako ekitadia.\nBermeon, Tuna World Capital-en gaudela ez ahazteko eta azkenik, Balfegóren eskutik hegalabur gorriaren ronkeoa ospatuko da.\nKontzertu eremuan alternatiba gastronomiko gehiago egongo da. Gelati Gelati (Maruri), pizzak eskainiko dituzte. Janus Dream (Sopelana), etxeko hanburgesak. Fusioa Dando la Brasa (Bilbao)ren eskutik eta beste urte batez, Bilbotik etorritako Hermann Thate-k Biscay Bay Wrust eta bere etxeko saltxitxak eskainiko ditu.\nAurten ere BISKAYKIDS atala landuko da, kezkatzen gaituen publiko erregenerazio jorratuz. Txikienentzat hainbat ekinttza ospatuko dira, hala nola, Mikel Fiestras La Regadera jatetxearen sukaldariaren (Vitoria-Gasteiz) Rock-cina Kids tailer gastronomikoa, non umeek sukaldatzen ikasiko duten.


Juan Daniel Fullaondoren arkitektura Euskadiko Arkitektura Institutuan lurreratu da - UPV/EHU\nJuan Daniel Fullaondoren arkitektura Euskadiko Arkitektura Institutuan lurreratu da\nJon Begiristain, Pedro Jauregui, Joaquin Lizasoain eta José Ángel Medina (ezk-esk) Juan Daniel Fullaondori buruzko erakusketaren aurkezpenean | Argazkia: Euskadiko Arkitektura Institutua\n‘Juan Daniel Fullaondo. Hamar lan + Euskal Herriaren ikuspegi kulturala (1964-1978)' erakusketak arkitekto bilbotar nabarmenaren begirada hurbiltzen du. Eusko Jaurlaritzako Lurralde Plangintza, Etxebizitza eta Garraio Sailak eta UPV/EHUko Arkitekturako Goi Eskola Teknikoak antolatzen dute. Irailaren 11ra arte, Fullaondoren lanaren balio arkitektoniko eztabaidaezinaz gozatu ahal izango da erakusketa hau osatzen duten panel, plano eta maketen bidez, figura honi eskainitako lehen erakusketa.\nJuan Daniel Fullaondo XX. mendearen bigarren erdiko euskal arkitekto garrantzitsuenetako bat izan zen, eta hauxe da osotasunean bere obrari eskainitako lehen erakusketa. ‘Juan Daniel Fullaondo. Hamar obra + Euskal Herriaren ikuspegi kulturala (1964-1978)', Euskadiko Arkitektura Institutura iritsi da, euskal kulturaren panoraman hartu zuen garrantzia jendeari hurbiltzeko. Eusko Jaurlaritzako Lurralde Plangintza, Etxebizitza eta Garraio Sailak eta UPV/EHUko Arkitekturako Goi Eskola Teknikoak antolatutako instalazio honetan, gainera, ‘Nueva Forma' arkitektura aldizkariaren zenbait ale erakusten dira, bertako zuzendaria izan baitzen.\nErakusketa honetarako berariaz sortutako hainbat panel, plano eta maketek 1964 eta 1978 urteen artean eraikitako lanen sortari forma ematen diote. Garai hartan, Juan Daniel Fullaondok 60 obra inguru proiektatu eta eraiki zituen gertuko arkitektoekin eta lagunekin (Fernando Olabarria, Álvaro Líbano, José Luis eta Félix Iñiguez de Onzoño) lankidetzan: bizitegi-proiektuak (familia bakarrekoak eta kolektiboak), liburutegiak, ikastetxeak, kultura-zentroak eta lehen mailako osasun-zentroak dira bere ibilbidearen lehen fase profesionala osatzen dutenak.\n“Juan Daniel Fullaondok, bere ibilbidean zehar, arkitekturatik kulturari ekarpen erabakigarria egin dakiokeela erakutsi du, are gehiago, lanbidetik abiatuta kultura astindu daitekeela esango nuke eta, gainera, hori bizitegi-arkitektura eta etxebizitzaren arkitektura eraikitzen egin daitekeela, bereziki”, nabarmendu du Pedro Jauregui Eusko Jaurlaritzako Etxebizitzako sailburuordeak emandako prentsaurrekoan.\nHamar dira erakusketa honetarako aukeratutako lanak, arkitektoak Euskadin utzitako ondarea irudikatzen dutenak: Mazarredo zumarkalean (Bilbo, 1964), Mendizabalen (Durango, 1971), Negurin (Getxo, 1970), Landakon (Durango, 1975) eta Faduran (Getxo, 1976) bizitegi-blokeen bost proiektu; eskola-taldeen bi proiektu Txurdinagan (Bilbo, 1968) eta Rekaldeberrin (Bilbo, 1969); Espazio publikoko proiektu bat, Ezkurdi plaza (Durango, 1968); bulego-eraikin bat, Europako Negozio Bankua (Bilbo, 1975); eta ekipamendu publiko bat, Portugaleteko liburutegi publikoa (1973).\nIkus-onetsitako gauzatze-proiektuen edo lizentzien espedienteen planoen hautaketa batek irudikatzen ditu, proposamenen egungo egoeraren irudiekin batera. Lau proiekturen inpresio digitalak ere egin dira. Horrek guztiak joan den Mugak/ Euskadiko Nazioarteko Arkitektura Bienaleko protagonistetako bat izan zen erakusketa bat eman zuen. “Erakusketa hura berrinterpretatu egiten da, Fullaondoren irudia ikuspegi zeharkakoago batekin lotuz, trantsizioaren funtsezko aldian euskal kulturaren panoraman funtsezko elementuetako bat den aldetik. Chillida edo Oteiza bezalako euskal artistekin izan duen loturak eta bere dibulgazio- eta ikertzaile-lan garrantzitsuak, bai eta proiektu-katedradun gisa egin duen irakaskuntza-lanak ere, esparru akademikoko figura garrantzitsu eta baliotsu gisa aurkezten dute”, Jon Begiristain UPV/EHUko Arkitekturako Goi Eskola Teknikoko zuzendariak azaldu duenez.\nAtariko gisa, eraikin ikonikoak erakusten dituzten panel handiekin batera, ildo osagarri bat arkitektoak Euskal Herriko ekoizpen kultural, arkitektoniko eta artistikoari eskaini zion arretan zentratzen da, ‘Nueva Forma’ aldizkariaren bidez. Horrela, erakusketak argitalpenaren hainbat zenbaki biltzen ditu, eta jarduera horrekin definitu zuen Fullaondok, denbora-tarte berean, bere obra murgilduta geratu zen kultura-paisaia. “Fullaondo dimentsio bikoitzean aurkezten da, Euskadiri dagokionez. Erakusketak Fullaondok 60ko eta 70eko hamarkadetan utzitako ondarea nabarmentzen du, obra sorta bat berrikusita, baita kultura-eragile gisa egindako lana ere, aldizkaritik Euskadi kultura-polo indartsu gisa sustatuz, Madrilgo eta Bartzelonako zentro historikoki hegemonikoen aurrean”, Joaquin Lizasoain erakusketaren komisarioak kontatu duenez.\nJuan Daniel Fullaondori buruzko erakusketa. Argazkia: Euskadiko Arkitektura Institutua\nInprimatu Juan Daniel Fullaondoren arkitektura Euskadiko Arkitektura Institutuan lurreratu da


Euskal Herriko Itzulia - Berria.eus\n"Euskal Herriko Itzulia" bezala etiketatutako albisteen zerrenda\nMartinezentzat Itzulia, Izagirrerentzat etapa\nEtapa ikusgarria izan da, eta faboritoak, Pello Bilbao izan ezik, batera iritsi dira amaierara. Izagirre izan da indartsuena, baina eroriko baten ondorioz, iIzulia irabazteko aukerak ihes egin dio. Baina bigarren amaitu du sailkapen nagusian.\nArratek emango du azken epaia\nGaur bukatuko da Euskal Herriko Itzulia, 135 kilometroko etapa menditsu batekin. Dena dago erabakitzeko garaipenaren borrokan: Remco Evenepoel lidertzari eusten saiatuko da, baina aurkari ugari izango du. Haien artean daude Pello Bilbao eta Ion Izagirre.\nAltxamendua eta irristada\nPrimoz Roglic hondoratu egin da Mallabira bidean, eta Remco Evenepoel jarri da Itzuliko lider. Pello Bilbao hirugarren postuan dago. Oso pikoa zen bukaera, eta Carlos Rodriguez nagusitu da\n«Berdin jarraituz gero, podiumean amaitzeko moduan izango naiz»\nBadator Ormaiztegikoa Itzulian, atzetik aurrera, eta bere herriko zakurraren esaerak esaten duena egin dezake: aurrekoak harrapatu, eta pasatu. Hiru onenen artean jarri da, zarata handirik atera gabe.\nRoglicek erantzi, eta Evenepoelek jantzi\nLider aldaketa izan da azken-aurreko etapan, Mallabian, eta faboritoen artean Esloveniakoa izan da aukera asko galdu dituena Itzulia irabazteko. Ion Izagirre hirugarren jarri da. Etapa Carlos Rodriguezek (Ineos) irabazi du.\nAldapa ugari eta bukaera bortitza, Itzuliaren bosgarren etapan\nItzuliak Zamudio eta Mallabia lotuko ditu gaur, 163 kilometroko etapan. Bost mendate igoko dituzte, eta helmuga horma batean egongo da. Lehia izango da faboritoen artean, Arrateko etapa handiaren aurretik.\nBerriz ere, ahaltsuenen legea\nDaniel Martinezek irabazi du Itzuliko laugarren etapa, onenen arteko esprintean. Bilbao bosgarren izan da, eta postu bat galdu du nagusian: seigarren dago orain. Roglicek eutsi egin dio lidergoari\n«Jo eta su joanda ere, 30-40 ziklista sartzen zaizkit orain aurretik»\nEuskal harrobiko onenetarikoa dela diote. Oparoa du etorkizuna. Lehen aldiz ari da profesionaletan, eta Itzulian ere bai horrenbestez, eta hasita dago gauzak erakusten Jose Luis Arrieta ziklista ohiaren eta zuzendariaren semea. Azkeneko etapan nahiko luke zerbait erakutsi.\nGora eta behera ariko dira gaur ere\nGasteiztik Zamudiora egingo du gaur Itzuliak, laugarren etapan. 185 kilometroko saio aldapatsua izango da, ihesean bidea egiteko egokia. Litekeena da liderrak Gangurenen mugitzea.\nDaniel Felipe Martinezek irabazi du Zamudion\nIneos taldeko txirrindulari kolonbiarra izan da azkarrena esprintean. Pello Bilbao bosgarren izan da. Sailkapen nagusian, Primoz Roglic da lider oraindik ere.\nAzken estutuan, lasaitua\nBilbaok aurreneko garaipena lortu du Itzulian, esprintean Alaphilipperi irabazita. Bosgarren jarri da sailkapen nagusian, gainsariei esker. Erasoka aritu dira onenak, baina batera helmugaratu dira\n«Aitak esaten dit ni naizela orain ezagunagoa»\nAbizenak ematen du aditzera zerbait. Murgialdai bat izan zen tropelean aurreko mendean. Bigarren hau aurreneko hark eramaten zuen lasterketetara, umea zela. Javier aitari segika egin da ziklista Jokin semea.\nEtapa gogorra jokatuko da gaur Arabako lurretan\nBost mendate igo beharko dituzte Laudio eta Amurrio artean. 181,7 kilometroko saioa izango da, eta errepide tenteak eta estuak izango dituzte bigarren erdian. Faboritoek erne ibili beharko dute.\nPello Bilbaok irabazi du hirugarren etapa\nAmurrioko helmugan hamabost laguneko taldea sartu da, lasterketako indartsuenak, eta esprintean Gernika-Lumokoak aurrea hartu dio Julian Alaphilipperi.


Euskal Herriko 5. Alternatiben Herria, Bilbon | Enbata\nAccueil / Articles / Comprendre / Focus / Euskal Herriko 5. Alternatiben Herria, Bilbon\n« Les sanglots de l’aigle pêcheur\nRetour sur une surtaxe »\nPar Enbata | Publié : 18/10/2015\nAlternatibak dituen herria bizirik den herria da. Horren irudikatzeko asmoz heldu den 2015eko urriaren 24an Alternatiben Herria ospatuko da Bilbon, Euskal Herriko Eskubide Sozialen Kartak proposatua eta Parisko COP21ri begira 10, 100, 1.000 Alternatiben Herri antolatzeko deiari erantzunez. Aldarrikapen eta ospakizun eguna izanen da, egunerokoan bizia emaiten diguten hamaika proposamen handi eta ttikiren erakusleihoa. “Bizitza burujabea eskubidea osoz” izanen da Baiona, Zokoa, Donostia eta Donibane Garazitik landa Euskal Herrian antolatua izanen den 5. Alternatiben Herriaren leloa.\nAlternatiba Bilbok, Alternatiben herriak, erakutsiko du alternatibak dituen herria herri bizia dela, eta Euskal Herrian badirela, merkatuen logikoaren gainetik, bizitzaren iraunkortasuna erdigunean ezartzen duten alternatibak. Urriaren 24an Bilbon egingo den Alternatiben Herria guzti horien erakusleiho izatea nahi da.\nEkimen honekin jarraipena emanen da Bizi mugimenduak, 2015eko abenduan Parisen klima aldaketari buruzko Goi Bilera dela eta, Alternatiben Herriak antolatzeko eginiko deialdiari, Sistema aldatu, ez klima lelopean.\nIzan ere, antolatzaileek adierazten dute badirela gure artean alternatibak egungo eredu soziala gainditzen joateko. Hauetako asko gure esku dira; beste hainbeste, jorratzeko zain. Hauek guztiek aukera ematen digute Euskal Herri justu, solidario eta desiragarriagoa egiteko.\nUrriaren 24an Alternatiben Herriaren karietara, Bilboko erdigunea, herri ttiki bat bihurtuko da, hausnarketaz, alternatiba praktikoz eta baikortasunez betea izanen da. Mobilizazio eraikitzailea, denendako tokia eginez.\nGune bakoitzean, arlo bakoitzean martxan diren alternatibak ezagutaraziko dira, jarduera ezberdinen bitartez: hitzaldiak, mahai inguruak, azoka, tailerrak, kale ikuskizunak, jokoak,…\nOrain arte eragile anitzekin eginiko batzar irekietan, honako guneak eta gune bakoitzeko eduki nagusiak proposatu dira :\nNoski, egunak besta kutsua izan dezan kale animazioa, jan-edanerako gunea, musika… ez dira faltako. Eraldaketaren bidean, denen lana beharrezkoa izango da, bai Alternatiben Herria antolatzeko, baita alternatibak eraikitzen jarraitzeko ere. Denen artean, Euskal Herri bizia eraikitzen segitzeko.\nEcologie Médias Elections Basque Politique Agriculture Vue du Nord International Identités Société Eco-social


Antibiotikoek eragiten dituzte erreakzio alergiko gehien | Consumer\nAntibiotikoek eragiten dituzte erreakzio alergiko gehien\nBotika jakin batzuen kontrako erreakzioak gero eta ohikoagoak dira, baina oraindik ez dago diagnostiko egokia egiteko prozedura fidagarririk.\nMedikamentuekiko alergia osasun publikoko arazo larria da, ez bakarrik medikamentuen maiztasuna handitzeagatik, baita diagnostikoaren zailtasunengatik ere. Kasu askotan, ez dago froga fidagarririk. Alergologoen arabera, zailtasun hori medikamentu-alergenoen ezaugarri bereziaren ondorio da. Alergeno horiek egitura kimiko askotarikoak eta nahiko sinpleak izan ohi dira, eta horrek beste egitura molekular konplexuago batzuekin elkartzera behartzen ditu, haien presentzia ezkutatuz. Baina diagnosi-zailtasun hori ez datza egitura kimikoan bakarrik, merkatua inbaditzen duten sendagaien aniztasunean eta eragindako erreakzio moten konplexutasunean ere bai.\nSendagai mota eta erreakzio-modua epe ezin hobean jakinda ere, proba alergikoek fidagarritasun erlatiboa dute, eta oso zaila da esatea, halaber, ez dugula ukatzea sendagai jakin bati alergia izateagatik gertatu den erreakzioa. Elikagaiek bezala, sendagaiek ere eragin ditzakete erreakzio kaltegarriak, mekanismo alergiko bati ez dagozkionak. Era berean, kontrako zenbait agerpen mota daude, botika bat ematearekin bat datozenak eta, batzuetan, larruazaleko lesioak eragiten dituztenak. Lesio horiek, sendagaiak hartzearekin batera badatoz ere, ez dira aldez aurretik sentsibilizatzen.\nEkintza analgesikoa (aspirina, adibidez) duten botiken aurrean intolerantzia duten asmatikoetan, mekanismo alergiko bati ez dagozkion erreakzioak gerta daitezke. Beste batzuk, berriz, larruazaleko erupzio orokor gisa agertzen dira, bakterio-toxinak askatzearen ondorioz, batzuetan antibiotikoak ematearekin batera.\nAzkenik, erreakzio anafilaktoideak daude, antigorputz alergikorik gabeak, iododun kontrasteak eman ondoren gertatzen den bezala. Erreakzio larriak eragin ditzakete, baita kolapsoa eta shocka ere. Bizi-arriskua dagoenean, alergologoak arrisku-faktoreak dituzten pertsonen prebentzioa egin dezake.\nAzken hamar urteetan erreakzio anafilaktikoak izan dira, batzuk larriak, latexezko artikuluak erabiltzearen ondorioz. Alergiak maizago eragiten die osasun-langileei eta subjektu atopikoei. Eskularruak, kateterrak, tapoiak, etab., latexa dute.\nMaiz manipulatuz gero, osasun-langileak sentsibilizatu egiten dira ingurunean askatzen diren partikulen bidez, eta arnasteko benetako alergeno gisa jokatzen dute, edo azala zuzenean ukitzeagatik. Arazo larria da ohiko lan jarduera garatzeko.\nAgerpen ohikoenak larruazaleko erupzioa dira, azkurarekin batera, edo errinitis eta konjuntibitis gisa, arnastu edo ukituz gero. Subjektu atopikoak arrisku-talde bat dira. Haurrak garaiz aurretik eta behin eta berriz txupete eta biberoiekin kontaktuan jartzean sentsibiliza daitezke, edo gomazko jostailuak, puxikak edo pilotak manipulatzean. Helduak sentsibilizatzeko ohiko bide bat genitala da, erreakzioak sor ditzaketen preserbatiboak erabiltzea. Horregatik, erreakzio horiei aurrea hartzeko prospektu bat erantsi beharko litzateke. Ospitaleratutako pazienteekin egindako zeharkako azterketetan, sendagaiekiko erreakzio alergikoen prebalentzia %6 eta %15 bitartekoa zela kalkulatu da, eta medikamentu gehienen kasuan, %2 inguruko erreakzio alergikoa eragiteko arriskua zenbatetsi da.\nPraktikan, lehenik erreakzio alergikoak eragiten dituzten sendagaiak antibiotikoak dira, eta horietatik penizilinaren ondoriozkoak. Zenbait botikarekiko intolerantzia-erreakzioak daude, hala nola analgesikoek eragindako asmaren kasuan, baina erreakzio alergiko tipikoari ez dagozkionak.\nMedikamentuekiko alergiaren agerpen gisa agertzen diren sintomak ugariak eta askotarikoak dira, nahiz eta larruazalaren agerpenak ohikoenak izan. Hala ere, koadro arriskutsuena anafilaxiaren sindromea da, eta, batzuetan, kolapsoa eta heriotza eragin ditzake. Kasu horietan, hipotentsioa, arnasa hartzeko zailtasuna, urtikaria orokortua eta digestio-aparatua agertzen dira, medikamentua ahotik hartu bada.\nErreakzio alergiko bat sor dezaketen sendagaien zerrenda ia amaigabea litzateke, baina lotura zuzena dago haien kontsumoaren maiztasunaren eta eragindako erreakzioen magnitudearen artean. Sendagai baten kontrako erreakzioren bat izanez gero, komeni da ahalik eta azkarren sendagile espezialista batek karakterizatzea.\nDiagnostiko-testen positibotasunak fidagarritasuna galtzen du erreakzio-denbora igaro ahala, eta, pazienteak memoria immunologikoa gordetzen duen arren, erreaktibotasuna hain txikia izaten da, sentsibilitatea ezkutatzen duena. Bada alderik probek sendagaiaren eta eragindako erreakzioaren arabera duten fidagarritasunari dagokionez ere. Seguruenik, une honetan, fidagarritasun diagnostiko handiena latexak eragindako sentsibilizazioari dagokio. Nafarroako Unibertsitateak “in vitro” teknika garatu du, hura agerian jartzeko espezifikotasun eta sentsibilitate maila handia eskaintzen duena. Proba horri Basofiloen Aktibazio Testa deitzen zaio, eta fluxu-zitometriaren bidez egiten da. Espainian egiten den lehen diagnostiko-prozedura da, eta segurtasun handia ematen du latexarekin sentsibilizatuta dauden pazienteak prebenitu eta tratatzeko.\nBistan da botikekiko alergia duten pertsonentzat arriskugarriak ez diren teknika diagnostikoak erabiltzen direla, hala nola ohiko larruazaleko probak eta askoz gehiago gai aktiboekin probatzeko probak.\nMedikamentuekiko alergiari aurrea hartzea lortu nahi den helburua da: botiken preskripzioaren printzipiotik abiatzen da, baina adierazpen argia dagoenean bakarrik. Eta beharrezkoa da pazienteari galdetzea sendagaiek aurretik dituzten erreakzioei buruz, eta informazioa historia klinikoetan jasotzea. Imajinatu latexari alergia diozula eta erraiak manipulatzeko ebakuntza bat izango duzula. Kirurgialariaren eskularruak latexezkoak badira, erreakzio anafilaktikoa eragin dezakete, eta, beraz, pazienteak jakinarazi egin behar du.\nalergia diagnostiko medicamentos-eu


Kinpira – TTiKLiK!\n3.013 1 minute read\nAtzo, ikasturte honetan egin dugun ‘ELIKADURA ETA MEDIKUNTZA BIOENERGETIKO‘ ko azken klasea izan genuen; klasea bukatzeko, ‘azterketatxo‘ sorpresa jarri ziguten eta bertan plater bat prestatzea tokatu zitzaigun.\nEz dizuegu esango oso ondo atera zenik…baina behintzet KINPIRA bat zer den oso ondo ikasi degu; ze osagai dituen, barazkiak nola moztu behar direan, nola prestatu…eta batez ere soja saltsa gehiegi botatzean, plater osoa zein azkar izorratu daitekeen…;o) [ez genuen azterketa gainditu, ez…]\n“Kinpira” hitzak Japonieraz “urrezko bakea” esan nahi du. KIN, “urrea” eta PIRA, “bakea”.\nEnergia bero eta malgua ematen digu.\nUdazken eta negurako oso aproposa da.\nOhikoena, bardana eta azenarioarekin egitea da, baina konbinazio ugari onartzen ditu.\nElikagaien mozketaren ezaugarri berezia, mozteko modua txikia dela da, fina barazkientzako eta makintxotan sustraientzako.\nKinpirak beraz, egosteko modu bat eta mozteko beste modu bat elkartzen ditu.\nNOLA PRESTATU (OROKORRA):\nKinpira egiteko, barazkiak makila finetan ebaki behar dira.\nZartaginean 3-4 minutuz salteatu, ura edo olioa erabiliz.\nUr pixka bat gehitu eta su eztitan utzi 5-15 minutuz.\nKinpira azkarra egiteko, 5 minuturekin nahikoa da: Yinagoa edo arinagoa izango da, udan, udaberrian edo egun beroetan jateko modukoa.\nAstean 4-5 aldiz erabili dezakegu metodo hau.\nERREZETA (Tipula- eta azenario-Kinpira):\nShoyua (sesamo saltsa)\nBarazkiak garbitu eta zerrenda finetan ebaki.\nZartagina bero bat olio pitin batekin igurtzi.\nTipula gehitu eta 3 minutuz salteatu.\nGero azenarioak gehitu, gatz pitin bat bota eta beste 2 minutuz saltseatu.\nUrez estali, tapatu eta su eztitan 15 minutuz egosi.\nBukaeran Shoyu-tanta batzuk bota (ez guk bezala, ia 4 kutxarakada bota genizkiola…), nahasi, tapatu eta 2 minutuz pausatzen utzi zerbitzatu baino lehen.\nBeste konbinazio batzuk eta kontutan hartzeko oharrak:\n– Azenario eta errefaua\n– Tipula eta errefaua\n– Tipula, azenarioa eta arame alga.\n– Tipula, azenarioa eta arame alga eta tofua.\n– Tipula, azenarioa eta tempeha*, jengibrearekin.\n– Tipula, azenarioa eta legatza.\nPlater honek aktibatu eta berotu egiten gaitu. Indarra berreskuratu edo iraunazteko oso ona da.\n*Tempeha: Sojarekin eta Rhizopus oligosporus onddoarekin egindako produktua da. Proteinatan eta kalitatezko gantzetan oso aberatsa. Omega 3 multzoko oliotan aberatsa. Defentsak indartzen ditu. B12 bitaminaren iturri ona da (kalitatezko Tempeha bada)\nDenontzako Makrobiotika (Egoitz Garro)\nazenarioa errezeta kinpira tipula\nArroz eta atunezko albondigak\nLenteja erregosiak kurkumarekin-Lentejas estofadas a la cúrcuma\nTofuz betetako tomateak-Tomates rellenos de tofu


Junqueras eta beste zazpi kontseilari kargugabetu espetxera bidali dituzte\nSanti Vila kontseilari kargugabetuari, ostera, kartzela saihesteko 50.000 euroko fidantza ezarri dio Carmen Lamela Auzitegi Nazionaleko epaileak.\nPuigdemontek kartzelatuak askatzeko eskatu du: 'Bozen aurkako kolpea da'\nHaserrea Katalunian, 'Gobernu legitimoa' espetxeratu dutelako\nMilaka pertsonak 'preso politikoen' askatasuna eskatu dute\nPuigdemont eta lau kontseilari kargugabetu atxilotzea eskatu du Fiskaltzak\nPuigdemont ez da deklaratzera joango, eta orain zer?\nVila ez beste kontseilari guztiak kartzelatzeko eskatu du Fiskaltzak\nOriol Junqueras iritsi da Auzitegi Nazionalera\nTxalo artean heldu dira Turull, Rull, Forn, Romeva, Mundo, Bassa eta Borras\nSanti Vila Auzitegi Nazionalera iritsi da\nOriol Junqueras Kataluniako presidenteorde kargugabetua eta beste zazpi kontseilari kargugabetu fidantzarik gabe espetxera bidali ditu Carmen Lamela Auzitegi Nazionaleko epaileak. Santi Vila kontseilari kargugabetuari, ostera, 50.000 euroko bermea ezarri dio, kartzela saihesteko.\nHorrela, Fiskaltzak eskatutakoa onartu du epaileak. Junqueras eta magistratuaren aurrean azaldu diren beste zortzi kontseilari kargugabetuak kartzelara bidali ditu, ihes egiteko arriskua dagoela argudiatuta.\nJunqueras gain, Jordi Turull (Presidentetza), Josep Rull (Lurraldea), Meritxell Borras (Gobernazioa), Raul Romeva (Nazioarteko Gaiak), Carles Mundo (Justizia), Dolors Bassa (Lana), Joaquim Forn (Barne) eta Santi Vila (Enpresa) kontseilari kargugabetuak kartzelara bidali ditu Lamelak. Azkenak fidantza ordaintzeko aukera du.\nIhes egiteko arrisku handia dagoela uste du epaileak. Lamelaren ahotan, “ikertuen erosteko ahalmena ezin da ahaztu, Espainiatik alde egiteko eta atzerrian bizitzeko erraztasuna dute”.\nZentzu horretan, Carles Puigdemont presidentak eta beste lau kontseilari kargugabetuk Belgikara ihes egin dutela gogorarazi du Lamelak. “Ikertuetako batzuk beste herrialde batzuetara joan dira erantzukizun penalak saihesteko”, azaldu du autoan.\nGainera, delitu bat berriz egiteko arrisku handia ikusten du Lamelak; izan ere, “delituak planifikatzen eta kontzienteki aurrera eramaten bi urte baino gehiago eman dituzte” ikertuek, 2015ean Kataluniako independentzia prozesua abiatu zenetik.\n“Oso ondo antolatutako taldea”\nLamelaren hitzetan, ikertuak “oso ondo antolatutako pertsona talde baten barruan lan egiten ari ziren, Justiziatik ihes egiten laguntzeko prest zeuden elkarte soberanisten babesarekin”.\nGuztiek “paper aktiboa jokatu dute zehatz-mehatz diseinatutako prozesu soberanista bultzatzeko eta muga guztiak gainditzeko”, erantsi du epaileak.\n“Ikertuen ekintza pentsatua, prestatua eta antolatua izan da, azken bi urteetan Auzitegi Konstituzionalaren ebazpenak sistematikoki urratuz”, Lamelak azaldu duenez.\nGainera, ikertuek frogak ezkutatzeko, aldatzeko edo suntsitzeko arrisku handia ikusten du epaileak.\nHonenbestez, Fiskaltzaren eskakizun guztiak onartu ditu Lamelak, matxinada, sedizioa eta diru publikoak bidegabe erabiltzea egotzita bederatzi ikertu galdekatu ondoren.\nBestalde, Carles Puigdemont presidenta eta gaur deklaratzera joan ez diren beste lau kontseilari kargugabetuak atxilotzeko euroagindua emateko eskatu dio Auzitegi Nazionaleko Fiskaltzak Carmen Lamela epaileari.\nHonenbestez, Carles Puigdemont eta Antoni Comin (Osasuna), Clara Ponsati (Hezkuntza), Lluis Puig (Kultura) eta Meritxell Serret (Nekazaritza) kontseilari kargugabetuak atxilotzeko eskatu du fiskalak.\nArtur Mas. Argazkia: EFE\nKataluniako buruzagi politiko ugari Madrilera joan dira kereilatuei babesa ematera; besteak beste, Artur Mas, Marta Pascal PDeCATeko koordinatzaile nagusia, Marta Rovira ERCko idazkari nagusia eta Albano-Dante Fachin Podemeko idazkari nagusia. Guztira, 50 politikari inguru bildu dira Madrilen kereilatuei babesa emateko. Aipatutakoez gain, Gabriel Rufian eta Joan Tarda ERCko diputatuak eta Unidos Podemoseko Xavier Domenech eta Alberto Garzon ere bildu dira Madrilen. Txalo eta "ez zaudete bakarrik" oihu artean hartu dituzte auzipetuak.


Arratiako Udalen Mankomunitatea - Alumbrado Público\nHerriko Argiak Mantentzeko eta Egokitzeko Zerbitzua\nZerbitzu hau Arratiako Udalen Mankomunitateko uztailaren 1eko estatutuen 3. artikuluan agertzen direnetako bat da, Mankomunitateko udalek derrigorrez bere gain hartu beharrekoa.\nSalbuetsita dago Ubideko udala, Arratiako Udalen Mankomunitateko Osoko Bilkurak 1990ko irailaren 13an erabakitakoa betez.\nOndorioz, eta Arratiako Udalen Mankomunitateko uztailaren 1eko estatutuetan ezarritakoari jarraiki, Bedia, Lemoa, Igorre, Dima, Arantzazu, Artea, Areatza eta Zeanuriko udalek eskumen osoak Arratiako Udalen Mankomunitatearen esku utzi dituzte Herri Argiztapena Mantentzeko eta Egokitzeko Zerbitzuari dagokionez.\n1984. urtean, eta Arratiako zenbait udalek proposatuta, Mankomunitatean herri argiztapena mantentzeko zerbitzu berria sortzeko beharra zegoela erabaki zen.\nHori dela eta, zerbitzuaren kostuak eta plangintza aztertu ondoren, Volvo F4 kamioi garabi bat erosteko erabakia hartu zen.\nKamioia erostearekin batera, argiketari bat kontratatu zen, eta bere kardu jarri zituzten bai kamioi garabia baita herri argiztapena mantentzeko ardura ere.\nZerbitzu honetarako kontratatu zuten langilearen eginkizun nagusia Mankomunitateko udalerri guztietako herri argiteria mantentzea zen.\nBestalde, zerbitzu honetako langileen eginkizunak areagotzen joan ziren; izan ere, gizarte ekitaldietan instalazio elektrikoak jartzeko ardura ere bazuten, hala nola, herriko eta auzoetako jaietan, kontzertuetan, antzerki-lanetan, erakusketetan eta abar.\nAldi berean eta kamioiak eskaintzen zituen aukerak zirela eta, batez ere udaldian, kamioia hainbat tresna garraiatzeko erabiltzen zen, batik bat hesiak, agertokiak eta Mankomunitateko udalerri guztietako jaiak antolatzeko beharrezko gainerako tresnak.\nEsan beharra dago zerbitzu honek tresnak, altzari zaharrak, etxetresnak eta abar batzen zituela kamioi garabiari esker. Izan ere, zaborra biltzeko zerbitzuko kamioiak ezin zituen tresna horiek bildu zeukaten neurri eta ezaugarriengatik.\nZerbitzua 1984. urtean sortu zenetik 1999. urtera arte, Mankomunitateak zuzenean ematen zien zerbitzua Mankomunitatea osatzen zuten udalei, bere langile eta baliabide materialak erabiliz.\nDenboraldi horretan, Herri Argiztapena Mantentzeko eta Egokitzeko Zerbitzua Mankomunitateko udal guztietan eskatu eta ematen zen.\n2000. urtetik aurrera, Arratiako Udalen Mankomunitateko Osoko Bilkurak aho batez onartu zuen zerbitzua azpikontratatutako enpresa espezializatu baten bidez jasotzeko proposamena.\nGaur egun zerbitzu hau Electrificaciones Radimerrek egiten du.


IMAZ BERTSOLARIA ESKOLA: marzo 2017\nZER JAN, HURA IZAN!\nKaixo denoi. Gaurkoan berri on batekin gatoz. Gogoratzen duzue EATHINK lehiaketara aurkeztu genuen bideoa? IRABAZI EGIN DUGU!!!\nIker etorri da eskolara, eta opari sorta ekarri du:\n-Informatika tailerrekoentzat diploma, motxila eta txapa.\n-Eskola guztiarentzako, Sastarrainera egun-pasa irteera.\nGainera, bideo grabaketa profesionala egingo dugu, telebistan, zineman, autobusetan… ateratzeko.\nZorionak Aneri eta informatika tailerreko ikasleei.\nPublicado por LH 12 en 21:17 2 comentarios:\nBASQUE MYTHOLOGY AT SCHOOL\nYesterday we had a very nice class with the company and participation of Itziar Carabelos.\nStudents from Primary 5 & 6 told other students a legend about a character from the Basque Mythology, Baratxuri. Before telling the legend, they taught them the vocabulary appeared in it.\nAfterwads, Itziar told them some clues about certain characters from the mythology, so that students should guess who the character was.\nEverybody enjoyed it.\nItziar, thanks for coming and taking part in our project!\nPublicado por Imaz Bertsolari Eskola en 9:37 No hay comentarios:\nUREZTATZE SISTEMA MARTXAN\nAurreko ikasturtean ZIENTZIA proiektua egiterako garaian eskolako baratzerako ureztatze sistema ezartzeko diru laguntza eskaera egin genuen. Diru laguntza hori jaso eta Udalari baimena eskatu genion ureztatze sistema jartzeko eta bere langilea den Jose Manuel Murua izan dugu lan honetan bidelagun, bai ideiak ematen bai bertan parte hartu duten langileak bideratzen. Bestalde, tailerretan ikasleekin landu ditugu ureztatze sistema ekologiko honen nondik norakoak eta irakasleok bideratuz beraiek iritsi dira ondorio honetara: baratza ureztatzeko onena euri- ura aprobetxatzea da.\nHorrela, ermitako kanaloietatik ura hartuta sistema diseinatu dute.\nHemendik Udalari eskertu nahi diogu emandako laguntza, baita JOSE MANUELi ere. Mila esker!!!!!\nCONGRATULATIONS TO PRIMARY 5 & 6\nThe last but not the least to congratulate are students Primary 5 & 6 for their work and effort at the time of speaking English.\nPublicado por Imaz Bertsolari Eskola en 9:54 No hay comentarios:\nCONGRATULATIONS TO PRIMARY 3 & 4\nCongratulations for your work and your effort.\nPublicado por Imaz Bertsolari Eskola en 11:24 No hay comentarios:\n3 TXULOKOAK ESKOLAN\n2017ko martxoaren 15ean, 3 Txuloko Xbel etorri zen eskolara, gelaz gela, grabaketak egitera. Elkarrizketak, Gorputzaldiak , sukaldatzen,\nGure eskolako funtzionamendua ikusgai izango duzue martxoaren 20tik 25era 19:30etan ETB3n.\nEZ GALDU SAIORIK.\nPublicado por Imaz Bertsolari Eskola en 10:51 No hay comentarios:\n2017ko martxoak 10ean Tolosako Berazubi kirol gunera joan ginen. Bertan olinpiada txikiak ospatu genituen, gurekin batera hainbat eskola txiki joan ziren, hauek dira batzuk: Aginaga, Berastegui, Errezil, Gabiria, Ikaztegieta, Larraul, Olaberri eta Zizurkil. Eskola guztietatik 2.eta 3.zikloko ikasleak bildu ginen.\nTopaketa hauen helburua kirol ezberdinak probatzea eta elkar ezagutzeaz gain ongi pasatzea ere bada.\nBerazubira iritsitakoan 3.ziklokoak atletismoko pistan hasi ginen eta bertan jarduera hauek egin genituen: hesiak 2 aldiz, txingak, 50m ko bi esprint, lokotxa , zaku karrera eta azkenik beste esprint bat.\nBitartean 2.ziklokoak kirolei ekin zioten (Paratxuta, soka-tira, luzera jaizia, altuera jauzia, baloi eseria eta pisu jaurtiketa). Hamaiketakoa egin ondoren aldaketa egin zen ( 2.ziklokoak erreleboak eta 3.ziklokoak kiroletara).\nOso goiz polita izan zen eta datorren urtean errepikatzea espero dugu!!!!\nAURTENGO IÑAUTERIETAN ERE EDERKI PASA DUGU!! IKUSI-IKUSI... IÑAUTERIAK 2017 on PhotoPeach\nPublicado por Haur Hezkuntza en 16:16 No hay comentarios:\nGaur ostirala baratzean egon gara eta belar txarrak kendu ditugu eta ondoren negutegia ureztatu dugu. Baratzean egon gara HHkoak eta 1. ziklokoak.\nKanpoan letxugak eta barruan tomateak landatu ditugu. Letxuga helduak moztu ditugu eta etxera eramateko prestatuta dauzkagu.\nPublicado por LH 12 en 12:29 No hay comentarios:\nMartxoak 9an autobusez ekogunera joan ginen LH osoa eta HHko 4 eta 5 urtekoak. 2 talde egin genituen. Talde batek energiaren tailerra eta gure taldeak uraren zikloa egin genituen.\nBi esperimentu egin genituen. Aurrenekoan ura zikina nola garbitu eta euri ura nola neurtu ikusi genuen. Hiru plubiometro egin genituen.\nPresaka bazkaldu ondoren, Haur Parkean jolasean aritu ginen ikasle eta irakasle guztiak elkarrekin. Primeran pasa genuen!\nPublicado por LH 12 en 12:27 No hay comentarios:\nOstegunean Donostiko Kursalera joan ginen LH osoa orkestra bat ikusi eta entzutera. Bertara joateko autobusa erabili genuen. Obraren izena ROMEO ETA JULIETA izan zen.\nTxontxongiloak eta istrumentuak zeuden. Musikaz gozatu genuen eta txontxongiloez ere bai.\nTxikienek ere kontzertu zoragarri bat disfrutatzeko aukera izan zuten otsailak 15ean. Egun horretan Miramonera joan ginen HH osoa eta 1. ziklokoak, "Ene haize maitea " obra entzutera. Antzerkia eta klake dantzaria ikusi genituen, lehenengo filan eserita. Oso ondo ikusten zen!\nPublicado por LH 12 en 12:23 No hay comentarios:\nCongratulations to Primary 1 & 2\nThe boys and girls from Primary 1 and 2 recieved a token for his effort at the time of speaking English , their work and their attitude.\nYOU TRY TO SPEAK A LOT!\nPublicado por Imaz Bertsolari Eskola en 10:20 1 comentario:\nEATHINEKO LEHIAKETAN PARTE HARTU DUGU!!!!\nInformatikako tailerretan jakin genuen eathinkoek lehiaketa bat aurkezten zuela, bi aldiz pentsatu gabe,parte hartzea erabaki genuen.\nLehendabiziko pausoa eslogana aukeratzea izan zen “zer jan hura izan” hauxe izan zen ideia guztietan aukeratua.\nJarraian, ideia zaparrada bat izan genuen eta ideia pila batetatik, batzuk aukeratu genituen. Bakoitzak gustuko zuen pertsonaia hautatu genuen, ondoren.\nNorberak aukeratutakopertsonaiaren jantzia pentsatzen eta prestatzen hasi ginen, behar genuen materiala egin ondoren grabatzeko.\nGrabaketa behin eta berriro ikusi ondoren dena ondo zegoela ohartu ginen. Movie makerren bidez bideoa montatu genuen.\nEathinkeko arauak kontuan harturik gure bideoa youtubera igo genuen. Azken pausoa gure bideoa aurkeztea izan zen.\nErantzunaren zain gaude\nESPERO DUGU IRABAZTEA!!!\nJATEN DUGUNAK ERAGINA DU MUNDUAN\nInformatika tailerretan Eathink erakundeak bultzatutako bideo lehiaketaren berri izan genuen eta lehiaketan parte hartzea erabaki genuen,lehiaketa horretan 30segundu irauten zituen bideo bat egin behar zen.\nBideo horretan eslogan bat aukeratu behar zen, guk “ zer jan, hura izan “ aukeratu genuen.\nHori egindakoan ideia zaparrada bota genituen eta horietatik bat aukeratu genuen, bideo motz bat egitea, bideo horren barruan: trasgenikoa, natura, osasuna,… sartzen ziren.\nOndoren pertsonaien banaketa egin genuen eta horrekin batera materiala ere egin genuen.\nGero bideo grabaketa egin genuen,askotan grabatu eta gero, bideoak berrikusi genituen.\nHori dena egindakoan, bideo montajea egin genuen eta ondoren “youtubera” igo genuen.\nAzkenik bideoa aurkeztu genuen.\nLehendabizi EATHINK erakundeak beraien bideo lehiaketan parte hartzeko aukera eman ziguten. Etxean galdetu genituen ia elezarrak zezkiten elikadurari buruz, etorri klasera eta ideak bota genituen eta eslogana aukeratu genuen “ ZER JAN, HURA IZAN” zen. Hurrengo pausoa ideia aukeratzea izan zen adibidez: non grabatuko genuen, ze musika jarriko genuen, zeintzuk izango ziren pertsonaiak, zein material behar genun… Gero pertsonaiak aukeratu genituen, bakoitzak bere gustukoa.Beste gauza bat arropak egin edo ekartzea izan zen. Ondoren bideoak grabatu genituen, eta gero montajea egin movie maker erabiliz. Youtuben zintzilikatu eta gero, EATHINK erakundeari bialdu genion montajea.\nHONA HEMEN EGINDAKO LANA. ESPERO DUGU ZUEN GUSTUKOA IZATEA ; )\nPublicado por Imaz Bertsolari Eskola en 15:31 1 comentario:\nEATHINEKO LEHIAKETAN PARTE HARTU DUGU!!!! Informat...


La Ferrière (Indre eta Loira) - Wikipedia, entziklopedia askea.\nLa Ferrière (Indre eta Loira)\n(«La Ferrière (Indre-et-Loire)» orritik birbideratua)\n47°37′42″N 0°44′49″E / 47.6283°N 0.7469°E / 47.6283; 0.7469Koordenatuak: 47°37′42″N 0°44′49″E / 47.6283°N 0.7469°E / 47.6283; 0.7469\nLes Hermites, Marray, Monthodon eta Saint-Laurent-en-Gâtines\n154 (%48.9) 156 (%49.5)\nLa Ferrière Frantziako udalerria da, Indre eta Loira departamenduan dagoena, Erdialdea-Loira Harana eskualdean. 2013an 282 biztanle zituen.\n2007an La Ferrière udalerrian erroldatutako biztanleak 282 ziren. Familiak 108 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 36 seme-alabarik gabeko familiak ziren, 48 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 131 etxebizitza zeuden, 108 familiaren etxebizitza nagusia ziren eta 23 bigarren erresidentzia ziren. Etxebizitza guzti hauek 131etxeak ziren. 108 etxebizitza nagusietatik 91 bere jabearen bizilekua ziren, 15 alokairuan okupaturik zeuden eta 2 doan lagata zeuden; 7 etxek bi gela zituzten, 9 etxek hiru zituzten, 31 etxek lau zituzten eta 61 etxek bost zituzten. 84 etxek euren parking plaza propioa zuten azpian. 36 etxetan ibilgailu bat zegoen eta 68 etxetan bat baino gehiago zituzten.\n2007an lan egiteko adina zuten pertsonak 197 ziren, horien artean 154 aktiboak ziren eta 43 inaktiboak ziren. 154 pertsona aktiboetatik 147 lanean zeuden (79 gizon eta 68 emakume) eta 7 langabezian zeuden (2 gizon eta 5 emakume). 43 pertsona inaktiboetatik 19 erretiraturik zeuden, 10 ikasten zeuden eta 14 "bestelako inaktibo" gisa sailkaturik zeuden.\n2009an La Ferrière udalerrian 109 unitate fiskal zeuden, 297,5 pertsonek osaturik. Pertsona bakoitzeko diru-sarrera fiskalaren mediana urteko 18.275 euro zen.\n2000. urtean La Ferrière udalerrian 7 nekazaritza-ustiategi zeuden.\nMultimedia: La Ferrière (Indre-et-Loire)\nBNF: 15257657j (data)\nOrriaren azken aldaketa: 28 otsaila 2021, 16:55.


berriemailea bere egunerokotasunean Munduan barna barreiatuta dabiltzan berriemaileen lana egunero irakurri, entzun eta ikusten dugu. Albiste berezia eta ez ohikoa gertatzen denean azaltzen dira gure aurrean. Eta ohituraren poderioz, beti modu berean irudikatzen ditugu. Baina komunikabideetan azaltzen diren bi minutuko tarte hori kenduta. Zer egiten dute berriemaileek? Zein da beren egunerokotasuna? Nolakoak errutina momentuak? Non egiten dute lan? Horietako hirurekin jarri gara kontaktuan. Geografia eta eginkizun ezberdinetan barreiatuta dabiltzan Ane Irazabal, Samara Velte eta Vanessa Sanchez kazetariei beren egunerokotasunaren argazki bat eskatu diegu. ane irazabal\nCataniako portuan. 900 errefuxiatu Mediterraneoan hil zirenean.\nAlde batetik bestera galbiltzan kazetarioi askotan\ngaldetzen digute zein toki ditugun gustuko lan egiteko, nondik editatzen eta bidaltzen ditugun bideoak, argazkiak edo artikuluak. Zeintzuk direntokian-tokiko gure “bulegoak”. Nire kasuan, entxufe bat daukan edozein txoko izan daiteke egokia. Interneta, berriz, sakelekotik ordenagailu eramangarrira konektatzen dut, beraz,\nizugarrziko askatasuna ematen dit edozien tokitan\nlan egiteko, baita korrika eta presaka nabilenean ere.\nDongongjie Hutong (kaletxoa).\nBeijingen egunero ikusten ditudan lagunak. Goizean ateratako argazkia da baina gizon hauek ia egun osoa ematen dute hor. Agureak, eserita, jendearen joanetorriak zenbatzen, komun publikoetako langileak inguruko bizilagunen txixak eta kakak garbitzen dituen bitartean. Kiratsa deskribatzeko hitzik ez dut. Beijingen, milaka ta milaka lagunek ez dute oraindik komunik etxean. Hau da hemen nagoenetik gehien harritu nauen gauzetako bat. Txina munduko bigarren ekonomia bait da. Komunera bidaia, pentsatu beharreko gauza izango da neguan, -10ºCtan!\nBurbuila bat da berriemaile lana. Bidai laburretan, erabat murgiltzen zara egun urri horietan ezagutu eta kontatu nahi duzun munduan. Kanpoko egonaldi luzeetan, berriz, etxea bihurtzen zaizu lantoki, eta ofizioa etxe. Horregatik da beharrezkoa kanpoko norbaitek tarteka burbuila haustea; mundu berri bakoitzetik itzultzen zarenean nora itzuli izan dezazun.\nTHE BALDE 84 OSOA JEITSI. IKUSI FLASHA


Otoyol ve hızlı tren projeleri ilerliyor - RayHaber\nHasieraTURKEYCentral Anatolia Region06 AnkaraAutopista eta abiadura handiko treneko proiektuak aurrera egiten ari dira\n26 / 09 / 2016 Levent Ozen 06 Ankara, 35 Izmir, RAILWAY, GENERAL, Tren azkarra, TURKEY 0\nAutobide eta abiadura handiko trenaren proiektuak aurrera doaz: Ahmet Arslan Garraio ministroak esan du Istanbul-Izmir Autopista Proiektua 2019-en amaituko dela. Arslan, Ankara-Izmir abiadura handiko tren lineak jakinarazi du lanak abiadura irabazi duela\nAhmet Arslan, Garraio, Itsas Gaietako eta Komunikazio ministroak adierazi du Izmir-Istanbul autobideko proiektuan aurrerapen garrantzitsuak egin direla eta proiektua 2018 amaieran eta 2019 hasieran amaituko dela. Arslanek esan du lanak azkar jarraitu dituela Golkoko zubiaren ondorengo proiektuaren beste atal batzuetan, eta gehitu du. Aurrerapen handiak egin ditugu İzmir-Istanbulen autobidearen proiektuan. Gure lanak aurrera jarraitzen du. Gure proiektua 2018 amaieran eta 2019 hasieran osatuko dugu. "\nAziriako garraio proiektu garrantzitsuenetako bat azkartu zen İzmir-Ankara abiadura handiko trenaren proiekturako. Izmir-Ankara tren linea 14 ordutara murriztuko duen abiadura handiko trenaren proiektuari buruz hitz egitean, Arslan ministroak esan zuen, Inşa Gure eraikuntza lanak Ankara-Izmir abiadura handiko trenean jarraitzen ari dira. Gure lana Afyon-etik Ankara-ra egin genuen. Ankara-Polatlı lineak funtzionatzen jarraitzen du. 3,5 bezala, ibilbide guztian zehar hasiko dira lanak ”. Garraio ministro Arslan, abiadura handiko trenaren proiektua, baita hiriburua eta Izmir lotuko dituen bigarren proiektu erraldoia ere, Ankara-Izmir autobidea, esan du parte hartzeko lan abiadura.\nGürer CHP: Abiadura handiko trenaren aurrekaririk gabeko proiektuak dortokaren abiadurarekin aurrera egiten du 13 / 09 / 2017 Ankara-Sivas Abiadura Handiko Tren Linearen proiektuan, azterketa egokia aztertu gabe hasi zen proiektua zenbait eremutan aldatu. 32 metroko altuera 80 metroera arte eta 36,3 metroetara iritsi den sakonera Yerköy-Sivas lineako 287,6 milia murriztu dute. Kırıkkale-Yerköy lerroan, antzeko arrazoiengatik lizitazioa burutu zen. Programatutako lanak denbora proiektua burutzea galarazi zuen. CHP Niğde Garraio, Itsas Gaietako eta Komunikazio Sailburuordea Ahmet Arslan galdera honi erantzuten dio, Ankara-Sivas Abiadura Handiko Trena proiektua Yerköy-Sivas proiektuaren esparruan, 36,3 kilometro linea, 251,3 kilometro XNUMX murriztutako kilometro murriztuetara iragarri. Niğde CHko CHPko diputatua\nUludağ-en funtzionamendu berria eraikitzen ari da azkar 15 / 03 / 2013 Uludağ teleferikoen eraikuntza berria azkar ari da aurrera egiten Bursa eta Uludağ arteko garraioa eskainiko duten teleferikoen linea berrian. Teferrüç eta Kadıyayla Geltokien arteko konexioa emango duten 11 poloaren fundazio lanak amaitu dira, eta Kadıyayla eta Sarıalan geltokien arteko lerroa osatuko duen 14 poloarentzako lanak hasi dira. Ainguraketa lanak amaitu ondoren, polo berriak helikopteroz garraiatuko dira eta oinarriak altxatuko dira. Teferrüç eta Sarıalan arteko linea uztailean irekitzea aurreikusten da. Dagoeneko linea hori hotelen eskualdeetara hedatuko duen linea berriaren truke, Parke Nazionalen Zuzendaritza Nagusitik beharrezko onarpena espero da. Iturria: https: //rayhaberArtean.\nEskişehir Trenbide Sistemen Proba Zentroen lanak azkar ari dira aurrera egiten 22 / 05 / 2012 Gobernadorearen doktorea Kadir KOÇDEMİR, Alpu-ko eraiki beharreko Rail Systems Test Center zentroaren ikuskapena egin zuen. Anadolu Unibertsitateko errektorea Prof. Dr. Prof.D. Dr. Davut Aydın, Alpu gobernadorea Muharrem Coşgun, Alpu alkate Rafet Demirtaş, Anadolu unibertsitateko errektoreordea. Dr. Mustafa Cavcar eta Anadolu Unibertsitateko irakaslea. Dr. Gökhan Ece ere parte hartu zuen. Unibertsitateko funtzionarioek Koçdemir-ek egindako lana eta azken proiektuaren egoeraren berri eman zioten. Kadir Koçdemir gobernadoreak, ikerketek distantzia oso garrantzitsuak hartu zituzten. Koçdemir gobernadorea proiektuaren garrantzia azpimarratu, esan zuen: "Munduan, Turkia kostuak asko gorde egingo baita ...\nUludağ-en funtzionamendu berria eraikitzen ari da azkar 15 / 03 / 2013 Uludağ-en autokarabana eraikitzen ari da, Bursa eta Uludağ arteko teleferiko linea berrian dabil. 11 polo, Teferrüç eta Kadıyayla geltokien arteko konexioa eskainiko duen fundazioaren lana amaitu da eta Kadıyayla eta Sarıalan geltokien arteko linea osatzen duten lanak hasi dira. Ainguratze lanak burutu ondoren, zutoinek helikoptero bidezko garraioa egingo dute eta oinarriak eraiki egingo dira. Uztailean Teferrüç eta Sarıalan arteko lerroa irekiko da. Linea berria hoteleko eskualdera eramango duen linea zabaltzeko, Parke Nazionalen Zuzendaritza Nagusiak beharrezko duen onarpena espero da. Iturria: www.sabah.com.tr\nAdana metroa abian da, estadioaren eraikuntza azkar aurrera doa 09 / 07 / 2015 Adana metro geltokia bere lekuan dago. Estadioaren eraikuntza azkar ari da aurrera egiten: Koza Arena estadioaren eraikuntza azkar jarraitzen du. Gailuak igotzen ari dira, baina garraioaren arazoa ez da konpondu. Estadioaren sarbidea metroan emango da neurri handi batean, baina ez dago hobekuntzarik metroaren bigarren fasean. Estadioa 2016-2017 denboraldian harrapatzen ari da. Baina metroa ez da dagoeneko Adanalansek pentsatzen duen estadiora joaten. YETİŞEBİLİR ETORKIZUNEKO DENBORALDIA Koadre Stadium Adanan, Koza Arena estadioaren eraikuntza duela gutxi hasi zen, baina metroaren bigarren fasea estadiora sartzeko ez du garapenik izango. 2016-2017 denboraldira iristeko espero den estadioa amaitzean, metroa ez da eskualdera iristen ...\nIzmirreko tranbia proiektua eztabaidekin jarraitzen du\nUludağ-en funtzionamendu berria eraikitzen ari da azkar\nEskişehir Trenbide Sistemen Proba Zentroen lanak azkar ari dira aurrera egiten\nAdana metroa abian da, estadioaren eraikuntza azkar aurrera doa\nProiektuen kopurua handitzeko Adana-Mersin trenbidea azkar egiten ari da\nAkçaray eraikuntza azkar ari da aurrera\nMecidiyekoy-Mahmutbey Metroa azkar doa\nBoulevard lege azpian tunelen eraikuntza azkar jarraitzen du


HESIHES ikasle-kooperatiba martxan jarri dugu Batxi.1 ikasleok | Aldizkaria\nIKASTOLA 231 > ikastolak > HESIHES ikasle-kooperatiba martxan jarri dugu Batxi.1 ikasleok\nLaudio Ikastola, Laudio\nHESIHES ikasle-kooperatiba martxan jarri dugu Batxi.1 ikasleok\nGure esku dagoen guztia eginen dugu, beharrezkoa dela uste baitugu.\nSOS Errefuxiatuak erakundeak kudeatzen du, boluntarioen bidez.\nEuskara eta ekonomia klaseetan ari gara ikastolan, 59 ikasle. HESIHES kooperatibak hezkuntza alternatibo bat sortzea du xede, non elkartasuna, talde lana eta solidaritatea helburu nagusi dituen, Europan dauden errefuxiatuei laguntza eskaintzean oinarrituko da, hemen Euskal Herrian, baita Grezian ere. Victoria Social Centerren egon gara astelehenetik ostiralera lanean. SOS Errefuxiatuak erakundeak kudeatzen du, boluntarioen bidez. Gure esku dagoen guztia eginen dugu, beharrezkoa dela uste baitugu.\nGuretzat premiazko diren baloreak eta konpetentziak aztertu ditugu, talde ezberdinetan bakoitzak ardura propioa hartuz, horizontaltasunean oinarritzen gara. Arazoa neguan izan ohi dute: boluntarioak lortzeko zailtasunak baitituzte.\nBatxi 1eko ikasleen artean proiektu berri bat sortu dugu, HESIHES izeneko kooperatiba bat hain zuzen. Honen asmo nagusia hezkuntza alternatibo bat sortzea da, non elkartasuna, talde lana eta solidaritatea helburu nagusia ditugun. Balore hauen adibide bezala, gure lehenengo pausua, Europan dauden errefuxiatuei laguntza eskaintzean oinarrituko da, bai hemen, eta posiblea izango balitz, baita Grezian ere. Hori guztia lortzeko geure burua aurkezten hasiko gara, jende guztiak ez baitaki benetan nolakoa den bertako eta hemengo egoera.\nProiektu hau aurrera eramateko euskarako eta ekonomiako klaseetan lanean aritu gara. Kooperatiba osatzen dugun 59 ikaskideen artean ideia politak sortu ditugu, gure arteko kidetasuna bermatu dugu eta bizitzarako guretzat premiazkoak diren baloreak eta konpetentziak ikasteko aukera izan dugu. Helburu desberdin eta konkretu batzuk finkatu ostean talde ezberdinetan sailkatu gara bakoitzak ardura propioak hartuz. Estatutu batzuk sortu ditugu, gure kooperatiba, hauen bidez arautu dadin. Arduradun batzuk hautatu egin ditugu, bakoitzak zeregin bat izan dezan kooperatibaren barruan, horizontaltasunean oinarritzen garela ahaztu gabe.\nHezkuntza alternatibo hau sortzeko bidea ez dela erreza izango badakigu, oztopoak aurkituko ditugula, baina argi dugu gure esku dagoen guztia egingo dugula proiektua aurrera eramateko. Ez da sekretua, hezkuntza honek gutxi batzuen interesei erantzuten diela, eta gizon hauei ez zaiela guk planteatzen dugun hezkuntza alternatibo hau gustatuko, baina azken urteotan emandako atzerapausoak ikusita, beharrezkoa dela uste dugu.\nKontzientziazio prozesu honen azkeneko pausua, begiak zabaldu eta errealitatea den bezala ikusi ostean, guk benetan beharrean daudenei gure laguntza eta elkartasuna eskaintzea izango litzateke. Hau egiteko irtenbide egokiena, Grezian bertan dauden errefuxiatuak laguntzea izango litzateke, errefuxiatu kanpamendu batean.\nHonetarako, herriaren, zuen, kolaborazioa behar dugu asmo onez egindako proiektu hau aurrera eraman ahal izateko. Elkarlana gero eta beharrezkoa da gizarte honetan non indibidualistagoak eta materialistagoak garen; prest al zaude laguntzeko?


Itsaso Dominguez eta Amets Aizpuruak eskuratu\nItsaso Dominguez eta Amets Aizpuruak eskuratu dute Neguko Zuzeu Gaztea Saria –\nZuzeu Gaztea Saria gazteak euskaraz iritzia ematera xaxatzeko asmoz sortu zen 2016an, Azkueren babesarekin, eta helburu berarekin jarraitzen du bosgarren denboraldi honetan ere.\n2021ko Neguko Zuzeu Gaztea Sarian hamaika sinadura eta 18 sarrera argitaratu dira, eta horietatik lau gaztek lehen aldiz hartu dute parte lehiaketan. Azken hauetako bi dira, ezohikoa den arren, saria elkarbanatuko dutenak: Itsaso Dominguez Andreu eta Amets Aizpurua.\nItsaso Dominguezek maitasun gutun bat idatzi dio gure gai nagusienetakoa izaten den euskarari, “Zu barik ezingo bainuke…” sarrera sarituan, eta Amets Aizpuruak aldiz, narrazio bat puri-purian dugun Covid-19aren gai dela, “Begiak zabaltzean” izenburu duen testuan. Hiru hilabeteko honetan idatzien mailak gora egin duela iruditu zaigu, irabazlea izendatzeko gero eta zailtasun gehiago eragiten duena. Saritutako sarrerez gain, azpimarratzekoak iruditu zaizkigu, beste bi baino ez aipatzearren, Hodei Aurrekoetxearen kronika, “Aurten ere izango da txerrikirik baserrietan!”, eta kostaldeari gorazarre egiten dion Saioa Martinez de Lahidalgaren “ItsaSO” ere.\nGainontzean, eta datorren hiru hilabetean lehiatuko diren sarrerak argitaratzen hasiak garela-eta, gogoratu arautegian dioguna: “Testu soilaz gain, sareko kontakizun modu berriak erabiltzea ere oso kontutan hartuko da: argazkiak, marrazkiak, bideo eta audioak, multimedia, grafikoak, e.a“. Ea ba gazte, ekin!\nazkue, gazteak, kazetaritza, lehiaketa, Neguko Zuzeu Gaztea Saria\n[Urpeko Bonbarda #013] Gona rock & roll


Daniel Llariak ‘Holes and poles’erakusketea inaugurau dau Bilbon - bizkaie.biz\nDaniel Llariak ‘Holes and poles’erakusketea inaugurau dau Bilbon\nBizkaie! 2020-06-26 13:31 Kulturea\nBilbaoArten egongo da bagilaren 26tik garagarrilaren 24ra.\nBagilaren 26an, barikuan, zabalduko ditu ateak Daniel Llariaren erakusketeak. Bideo eta eskultura proposamen honek, argiztapen leunagaz, gai marikeari heltzen deutso. Llaría, 2019an zentroan egoiliar izan zan artistea, joan dan abenduan Urazurrutia Aretoan 2020an bakarka erakusketea egiteko aukeratutako zazpi artistetako bat izan zan.\nHoles and Poles (zuloak eta zutoinak) eskultura izakerako ideari jagoko, funtsean alkarren kontrakoak diran elementu materialakaz. Erakusketa honetako pieza guztiak, bideo-pieza bi eta eskulturazko serie bigaz osotuta dagoz.\nPelikulan lanean hasi nintzanean zinismoa ardatz hartuta egin neban, gay kultura garaikidearen neoliberizazinoari buruzko iruzkin legez, haren pieza queer-enakaz lan egiteko leku bat topetan dauena erakusketan. Holan, Logroñoko artisteak protagonismoa aldarrikatzen dau sexualidadearentzat.\nUrazurrutia Aretoan ikusgai izango diran ikus-entzunezko lanak dira gizon biren arteko intimidadea islatzen dauen film esperimentala eta gaueko paisajean mobiduten diran txaleko islatzaileak protagonista dituan stop-motion animazino bat.\nErakusketearen erdialdean, airean zintzilik dagozan eskultura batzuk egongo dira, Los hazte rico izenburupean. Burdinezko, hormigoizko eta erropazko piezak dira eta artistearen gorputzeagazko ardurea nabarmentzen dabe.\nHormetan ikusiko ditugun eskultura apaingarri txikiek osotzen dabe erakusketea, normalean egunerokoak diran objektuen moldeakaz eginak. Pieza bakotxa bi edo hiru objektuz artikulauta dago, estetika formal baten bila, abstrakzinoaren logikeari jarraituz, esangura indibidual bat multzo baten truke sakrifikauta.\nJarduera hau #BilbaoUda2020ren testuinguruan kokatzen da. Programazino osoa konsultau hemen.\nDaniel Llaría (Logroño, 1985) Arte Ederretan lizentziau zan Euskal Herriko Unibersidadean. Parsons, The New School for Design (NYC) masterra egin eban Fulbright-en bekadun lez eta Skowhegan School of Painting and Sculpture (Maine) entzutetsuan egoiliar izan zan.\nHainbat erakusketa kolektibotan parte hartu dau, besteak beste, Antes que todo (CA2M, Mostoles, 2010), First Thought Best (Artium, Gasteiz, 2014) edo Second Nature (WestBeth, NYC, 2017). Bakarkako erakusketarik barrienak Hazlo por las Chavalas (Instituto Riojano de la Juventud, Logroño, 2015) eta Papá camp da (Carreras Múgica, Bilbo, 2019) izan dira.


Hassana Aalia sahararrari sostengua eta elkartasuna adierazi eta bere asilo eskaera berriz aztertzea eskatzen duen mozioa aho batez onartu zen pasa den asteko Osoko Bilkuran. — Berbia\nHassana Aalia sahararrari sostengua eta elkartasuna adierazi eta bere asilo eskaera berriz aztertzea eskatzen duen mozioa aho batez onartu zen pasa den asteko Osoko Bilkuran.\nHerritar talde batek, Aalia babestuz kontzentrazioa deitu dute biharko plazan.\n5 puntuko mozio idatzia da Hassana Aalia gazte sahararrari babes politikoa ukatzearen inguruan udalbatza osatzen duten bi alderdiek aurkeztu eta aho batez onartu zutena.\nGazteak, Gdeim Izik kanpamentuko protesta baketsuan parte hartu zuela eta gertaera horiengatik epaitua eta kartzelaratua izan zela dio idatziak. 2011an ikasketa beka bati esker Bilbora bidaiatu zuela eta Euskal Herrian zegoen bitartean, Gdeim Izikeko gertaerengatik, auzitegi mitilar batek berriro epaitu zuela zehazten da. Bigarren epaiketa honetan, biziarteko zigorra ezarri zioten.\nOrduan, babes eskaera egin zuen baina urtarrilaren 19an ukatu egin diotela jakinarazi zioten eta lurralde espainiarra uzteko 15 eguneko epea eman zioten. Gaur betetzen da epe hori.\nOñatiko udalbatzak aho batez onartutako mozioan, Hassana Aaliari sostengua eta elkartasuna adierazi eta Espainiako Barne Ministroari bere asilo eskaera berriz aztertzeko eskatzeaz gain Marokoko Gobernuari Mendebaldeko Saharan sortu duen errepresio egoerari amaiera ematea eta Saharako preso politiko guztiak aske uztea eskatzen zaio.\nMendebaldeko Saharan Nazio Batuen Erakundeak adostutako autodeterminazio erreferenduma egitea eskatzen du, horixe jotzen baita konflikto luze hau modu iraunkor, baketsu eta egonkorrean konpontzeko modu bakartzat.\nMozioa idatzia, Espainiako gobernuari eta hainbat ministrori ez ezik, Marokok Espainian duen enbaxadoreari eta Nazio Batuak eta Europar kontseilu eta parlamentuko ordezkariei bidaltzea erabaki zen.\nHonen haritik esan, herritar talde batek Aalia babestuz elkarretaratzea deitu duela biharko plazan. Hassana libre, asilo politikoa orain! lemapean kontzentrazioa egingo da bihar arratsaldeko 7etan Foruen Enparantzan.


edebé KIDS / PROIEKTUAK ARRETA ETA SORMENA HOBETZEN DITU, ETA IKASTEKO INTERESA PIZTEN DU\nPROIEKTUAK ARRETA ETA SORMENA HOBETZEN DITU, ETA IKASTEKO INTERESA PIZTEN DU\nBIGARREN ZIKLOA. KIDS\nEsperimentatu, imajinatu, sortu eta gozatu\nKIDS proiektuan, lan globalaren alde egiten da, eta bi unitate daude hiruhileko bakoitzean. Edukiak aurkezteko, ikasleentzat motibagarriak eta erakargarriak diren gaiak erabili dira, urte-sasoia eta urtaroak ahaztu gabe. Fitxa bakoitzean iradokizunak daude irakaslearentzat, eta ate bat irekitzen zaio ezagutzari, barrutik kanporantz heziz; alegia, haurren jakin-minetik eta interesetatik abiatuz, inguruko mundua ezagutzera iristeko.\nArtista gazteentzat: ARTKIDS\nSormena sustatzen du musika, plastika eta antzerkia lantzeko proposamen global eta integratzaileetatik. Abiapuntua ikasleen fantasia eta irudimena pizten dituen istorio miragarri bat da.\nIkertzaile gazteentzat: KOSMOKIDS\nIradokizunen munduan murgiltzen ditu ikaslea eta irakaslea, hala, ateak irekiz esperientziari eta ingurunea ezagutzeari. Haurren mundu-ikuspegitik aurkezten da. Hainbat atal ditu: «Klik», «Egun-pasa...», «Ikertu» eta «Sekulako asmakariak».\nIrakurketa par tekatuari bide emanez, sustatu egiten da ikasleak galdera irekiei erantzutea, elementu adierazgarriak errepikatzea, zerrendak amaitzea... Umoreak ere bere tokia du, eta adimen linguistikoa garatzeko bidea da.\nEmozioak kudeatzeko: EMOZIOZ-BT\nHaurrarengan sustatzen du emozioak kontuan hartzeko eta azaltzeko trebezia, eta ondo ulertzeko eta erregulatzeko gaitasuna.\nEtxerako txostena: INFOKIDS\nHaurrek landutako edukien berri ematen da.\nEta informazio-TRIPTIKO bat ere badakar.\nOspatzeko: GAUR JAI\nJaiak eta ospakizunak ikasgelako eguneroko bizitzaren parte dira. Koaderno honetan, ikasturteko jai garrantzitsuak lantzeko laminak daude. Bi formatu: papera eta digitala.\nIrakasleak gogotsu dihardu ikastaldearekin\n1OO1 IDEIA IKASGELAN ONDO PASATZEKO\nGIDAn erraz ikusten dira atalak eta pertsonalizatu egin daitezke: proiektuak, ahozko baliabideak, Show me in english (ingelesezko edukiak)...\nHainbat irudi, gai motibagarriak eta unitateetako edukiak osatzeko eta proiektuak lantzeko: eguraldia, urtaroak, ohiturak, urtebetetzeak...\n- Maskotak eta liburu bidaiaria\n- Ipuinez ipuin...\n- KIDS PICS\n- Laminak, argazkiak...\n- Lamina zabalgarriak\n- 2 audio-CD\n- Show Me in English audio-CDa\n- Ordenagailurako eta arbel digitalerako\n- Ikastaldea kudeatzeko baliabideen CDa\n- Matematikako materiala\n2018 © giltza-edebé taldea\nLege-oharra | Política de cookies


fermiumen ahoskatzea: nola ahoskatu fermium Ingelesa, Finlandiera, Alemana, Luxenburgera, Interlingua, Txekiera, Azerbaijanera, Suediera, Estoniera, Daniera, Hungariera, Nederlandera, Frantsesa, Latinn\nNola ahoskatu fermium\nfermiumen ahoskatzea hemen Ingelesa [en]\nfermiumn ahoskera Ahoskatu duenak: mooncow (Erresuma Batua, Gizonezkoa)\nfermiumn ahoskera Ahoskatu duenak: TopQuark (Erresuma Batua, Gizonezkoa)\nfermiumn ahoskera Ahoskatu duenak: RedRosie (Estatu Batuak, Emakumezkoa)\nHobetu dezakezu? Zure ahoskatzea desberdina da? Ahoskatu fermium Ingelesan\nPartekatu fermium-ren ahoskera Ingelesan:\nfermiumen ahoskatzea hemen Finlandiera [fi]\nfermiumn ahoskera Ahoskatu duenak: tmkiiski (Finlandia, Emakumezkoa)\nHobetu dezakezu? Zure ahoskatzea desberdina da? Ahoskatu fermium Finlandieran\nPartekatu fermium-ren ahoskera Finlandieran:\nfermiumen ahoskatzea hemen Alemana [de]\nfermiumn ahoskera Ahoskatu duenak: Timwi (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu fermium Alemanan\nPartekatu fermium-ren ahoskera Alemanan:\nfermiumen ahoskatzea hemen Luxenburgera [lb]\nfermiumn ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu fermium Luxenburgeran\nPartekatu fermium-ren ahoskera Luxenburgeran:\nfermiumen ahoskatzea hemen Interlingua [ia]\nfermiumn ahoskera Ahoskatu duenak: McDutchie (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu fermium Interlinguan\nPartekatu fermium-ren ahoskera Interlinguan:\nfermiumen ahoskatzea hemen Txekiera [cs]\nfermiumn ahoskera Ahoskatu duenak: adelinny (Txekia, Emakumezkoa)\nHobetu dezakezu? Zure ahoskatzea desberdina da? Ahoskatu fermium Txekieran\nPartekatu fermium-ren ahoskera Txekieran:\nfermiumen ahoskatzea hemen Azerbaijanera [az]\nfermiumn ahoskera Ahoskatu duenak: sevinc (Azerbaijan, Emakumezkoa)\nHobetu dezakezu? Zure ahoskatzea desberdina da? Ahoskatu fermium Azerbaijaneran\nPartekatu fermium-ren ahoskera Azerbaijaneran:\nfermiumen ahoskatzea hemen Suediera [sv]\nfermiumn ahoskera Ahoskatu duenak: ret001 (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu fermium Suedieran\nPartekatu fermium-ren ahoskera Suedieran:\nfermiumen ahoskatzea hemen Estoniera [et]\nfermiumn ahoskera Ahoskatu duenak: allaraz (Finlandia, Gizonezkoa)\nHobetu dezakezu? Zure ahoskatzea desberdina da? Ahoskatu fermium Estonieran\nPartekatu fermium-ren ahoskera Estonieran:\nfermiumen ahoskatzea hemen Daniera [da]\nfermiumn ahoskera Ahoskatu duenak: Azunai (Danimarka, Gizonezkoa)\nHobetu dezakezu? Zure ahoskatzea desberdina da? Ahoskatu fermium Danieran\nPartekatu fermium-ren ahoskera Danieran:\nfermiumen ahoskatzea hemen Hungariera [hu]\nfermiumn ahoskera Ahoskatu duenak: Frankie (Hungaria, Gizonezkoa)\nHobetu dezakezu? Zure ahoskatzea desberdina da? Ahoskatu fermium Hungarieran\nPartekatu fermium-ren ahoskera Hungarieran:\nfermiumen ahoskatzea hemen Nederlandera [nl]\nfermiumn ahoskera Ahoskatu duenak: Brugmans (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu fermium Nederlanderan\nPartekatu fermium-ren ahoskera Nederlanderan:\nfermiumen ahoskatzea hemen Frantsesa [fr]\nfermiumn ahoskera Ahoskatu duenak: krekiere (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu fermium Frantsesan\nPartekatu fermium-ren ahoskera Frantsesan:\nélément radioactif artificiel de numéro atomique 100 (symbole : Fm)\nfermiumen ahoskatzea hemen Latin [la]\nfermiumn ahoskera Ahoskatu duenak: giorgiospizzi (Italia, Gizonezkoa)\nHobetu dezakezu? Zure ahoskatzea desberdina da? Ahoskatu fermium Latinn\nPartekatu fermium-ren ahoskera Latinn:\nfermium oraindik ez dago ahoskatua:\nGrabatu fermium fermium [fy] Ba al dakizu fermium ahoskatzen?\nGrabatu fermium fermium [no] Ba al dakizu fermium ahoskatzen?\nGrabatu fermium fermium [hsb] Ba al dakizu fermium ahoskatzen?\nGrabatu fermium fermium [vro] Ba al dakizu fermium ahoskatzen?\nEskatu ahoskera berri bat Ahoskatzea hemen: Alemana Azerbaijanera Daniera Estoniera Finlandiera Frantsesa Goi-sorbiera Hungariera Ingelesa Interlingua Latin Luxenburgera Mendebaldeko frisiera Nederlandera Norvegiera Suediera Txekiera Voroera


Barne arauak Presentacion - Urrutiko Lanbide Heziketako Institutua\nIkasleentzat, eskolara etortzea eskubidea eta betebeharra da.\nEgunaren batean ikasle gutxi eskolara etortzeak (edozein arrazoi dela medio), ez die baimenik ematen zentroari eta irakasleei eskolarik ez emateko. Eskola arrunta eman behar da.\nKlasera ez etortzeak, idatziz justifikatuko dituzte ikasleek ahalik eta lasterren, horretarako:\nAtezaintzan justifikapen-agiria eskatu (edo hemendik deskargatu).\nJustifikapen-agiria beteta eta sinatuta irakasleei aurkeztu, hauek oniritzia emateko.\nIrakasle guztiei erakutsi ondoren, justifikapen-agiria tutoreari eman, berak gordetzeko.\nDBHko ikasleren batek, gaixoketarengatik, bi hilabete baino gehiago falta behar badu, etxeko laguntza hartzeko eskubidea du. Zuzendaritzaren bitartez eskatu behar da idazki hau aurkeztuz.\nIkaslearen ez etortzeak ordezkari legalak bakarrik justifikatu ditzakete. Adinez nagusiak diren ikasleek bere kabuz justifikatu nahi baitituzte faltak, lan harremanetarako baliagarriak diren ziurtagiriak aurkeztu behar izango dituzte.\nJustifikapen-orria irakasleei astebeteko epean aurkeztu behar die ikasleak.\nIrakasleek egunero kontrolatuko dute eskolara etortzea.\nAsistentziaren informazioa, web orriko “IKASTEA” botoian sakatuz ikusi daiteke. Baita ere, notak ematen diren bakoitzean.\nIkasleak, urtean zehar, ikasgaiaren ehuneko 15ko ikastorduetan ez bada etorri eta ez badu justifikatu, ebaluaketa partzialaren eskubidea galduko du, eta ezohiko ebaluaketan soilik gainditu dezake ikasgaia. (ehuneko 15ko ikastorduak hauexek dira: astean 4 orduko ikasgaietan, 18 ordu; astean 3 ordukoetan, 13 ordu; astean 2 ordukoetan, 9 ordu; eta astean ordu batekoetan, 5 ordu)\nIkasleen justifikatu gabeko ez etortzeak izango duen zigorra Euskal Autonomi Elkarteko unibertsitateaz kanpoko ikastetxetako ikasleen eskubide eta betebeharrak 201/2008 Dekretuan zehaztutakoa izango da.\nDBHn suertatu daitezken deseskolarizazio edota hilean ehuneko 20ko ez etortzeak Hezkuntzako Ikuskaritzari eta udal Gizarte Zerbitzuei jakinaraziko zaizkie.\nAdin txikiko ikasleek ezin dute ikastetxetik irten eskola orduetan gurasoen baimenik gabe. Baimen hori Zuzendaritzari helaraziko zaio: baimen-agiria (atezaintzan ere jaso daiteke) aurrez entregatuz, posta elektronikoz jakinaraziz (014299aa@hezkuntza.net) edo telefonoz deituz zuzendaritza taldeko edonori.\n18 urte baino gutxiagoko Batxilergoko ikasleak atera daitezke atsedenaldietan eskola-esparrutik legezko tutoreen baimenarekin. DBHko adin txikiko ikasleak ezin dira atera atsedenaldietan.\nIrakasleren bat ez bada etorri, ikasleek, bai DBHkoek bai Batxilergokoek, gelan egon behar dute zaintzako irakaslearekin batera. Batxilergoko kasuan, lehenengo edo azken orduan aurreikusten bada irakasle bat ez dela etorriko, Zuzendaritzak, ordu horietara ez etortzea baimendu dezake. 18 urte dituzten ikasleak ez daude klasean egotera derrigortuak.\nEskolara ordurako etorri behar da.\nTxirrinak jotzen duenean ikasleek gelan egon behar dute. Irakasleak atea itxi dezake eskolaren hasieran, eta berandu datozen ikasleei ez utzi sartzen. Kasu honetan, ikasleak liburutegira joango dira.\nIkasleak eskola txartela berarekin eraman behar du, institutuko irakasleek edo bestelako lankideek eskatu baitezakete ikaslearen nortasuna jakiteko; eta era berean, beharrezkoa izango du liburutegian maileguetarako.\nMusika tresnak eta sakeleko telefonoak gordeta eta itzalita egon behar dute eskola orduetan. Ikasleak ez badu betetzen, "jokaera desegokitzat" hartuko da, irakasleek tresnak konfiskatuko dituzte, eta zuzendaritzan gordeko dira aita/ama bila etorri arte. Adin nagusiko ikasleei, eguneko eskola-ordutegia amaitutakoan itzuliko zaie. (OOGak 2013ko maiatzaren 29ko bileran onartutako erabakia).\nBalio handiko gauzarik ez ekartzea gomendatzen da. Ikasle bakoitzak bereak diren gauzak zaindu behar ditu. Ikasleek galdutako edo lapurtutako tresneriari buruzko erantzunkizunik ez du ikastetxeak izango.\nEskolan jokabide desegokia duen ikasleari, irakasleak idatzizko ohartarazpena luzatu ahal dio eta, era berean, jokabide desegokia errepikatzen bada, ikaslea gelatik kanporatu liburutegira bidaliz. Idatzizko ohartarazpen-orria hurrengo egunean sinaturik ekarriko dio ikasleak irakasleari, bestela, ohartarazpen-orri berri bat emango zaio ikasleari, aurreko egunekoarekin pilatzeko.\nIkasle bati bizikidetzaren kontrakoak diren jokabideengatiko espedientea irekiko zaio hiru idatzizko ohartarazpen metatuz gero. Eta ikasleak horrelako hiru espediente metatzean, bizikidetzari kalte larria egin dioten jokabideengatiko prozedura irekiko zaio eta ikastetxetik denboraldi baterako kanporatua izan daiteke.\nEzin da egon pasalekuetan ikasgaien etenaldietan.\nDBHko ikasleek, komunera joateko, eskolaren hasieran irakasleari baimena eskatu behar diote.\nEskolaren hasieran, ikasleek mahai gainean izango dute beharrezko materiala (irakasleak esandakoa).\nIkasleen mahaiak banaka egongo dira ikasgeletan.\nAtsedenaldietan gelak itxita egongo dira.\nAkosaturik sentitzen den ikaslerik bada, tutorearengana, orientatzailearengana edo zuzendaritza taldeko edonorengana jo behar du laguntza eske.\nIkastetxe honetan ez da inolako akosorik onartzen.\nLan egiteko eta ikasteko lekua da; beraz, han daudenek, isilik eta banaka lan egin edo ikasi behar dute. Atsedenaldietan ere.\nArau hau betetzen ez duten ikasleei amonestazioa emango zaie eta kanporatuak izango dira.\nLiburuen mailegua: Liburuen eskaerak eta itzulketak atsedenaldietan izango dira, horretarako eskola-txartela aurkeztuz.\nLiburuen mailegua 15 egunetarako izango da, eta ikasleak liburua denbora gehiagorako behar izanez gero, liburutegiaren arduradunarekin mailegua berriztatu behar izango du.\nLiburuak garaiz ez badira itzultzen, ikasleari ohartaraziko zaio eta, hala eta guztiz ere, ikasleak liburua ez badu itzultzen, ez du jasoko ebaluazioaren kalifikazio-orria. Horrez gain, ez du eskubiderik izango liburu gehiagoren maileguan eskatzeko.\nOrdenagailuen erabilera: Informazioa bilatzeko edota lan egiteko soilik daude erabilgarri.\nEskolaz kanpoko jardueratan parte hartzen ez duten ikasleek liburutegian, lanean, egongo dira ordu horietan.\nGAINDITU GABEKOEN AZTERKETAK (Barne-funtzionamenduko azterketak dira)\nDBH: hiru deialdi: irailean, martxoan eta ez ohiko deialdian\nBATXILERGOA: lau deialdi: irailean, martxoan, ohiko eta ez ohiko deialdietan\nINSTALAZIOEN MANTENDURA ETA MATERIALAREN KONTSERBAZIOA\nEskola-komunitatearen partaide guztien ardura da ikastetxearen instalazioak garbi eta txukun mantentzea:\nEdozein kalte edo matxura Idazkariari edo zuzendaritza taldeko edonori jakinarazi behar zaio.\nGauzak botatzea debekaturik dago. Ikastetxean birziklatzeko zabor-ontzi desberdinak daude.\nIkastetxean kartelak edo afixak eskegitzeko, zuzendaritzaren baimenarekin eta zigilua ezarrita izan behar dute. Ohar ofizialak errespetatu behar dira.\nIkastetxearen ateetan, beiretan, paretetan, mahaietan edota aulkietan idaztea debekatzen da eta zuzendaritzak zikindutakoaren garbiketa agindu dezake.\nIkastaldea bere gelako materialaren erantzulea izango da, hots, ezabagailua, klarionak, telebista, bideoa eta abar kontserbatzeko arduradunak.\nIkasleek ez badute ikastetxearen instalazioak edota ondasun higigarriak errespetatzen (zuzen erabiltzen), kaltetutako ondasunen konponketen ordaina ikasleei eskatuko zaie, norbanako erantzukizuna aplikatuz posiblea den neurrian. Ikastalde osoaren erabilpen okerraren ondorioz, ondasunetan kalteak badaude, taldeari edota kaltegile multzoari eskatuko zaio diru-ordaina. (1999ko martxoaren 24an O.O.G.ak onartua)\nTakilen erabilera: Ikasleak bere takilaren giltza galtzen badu tutoreari jakinarazi behar dio ahalik eta lasterren. Ikasturtearen amaieran, takilaren giltza bueltatu behar du ikasleak eta takilak garbi eta txukun egon beharko du.\nGAIXOKETAK ETA ISTRIPUAK\nEskola orduetan ikasle bat gaixorik sentitzen bada edo istripuren bat jasatzen badu, dagokion irakasleari edo zuzendaritza taldeko edonori jakinarazi behar dio hartu behar diren neurriak hartu ditzaten. Beharrezkoa ikusten bada, familiari abisatuko zaio lehenbailehen bere bila etorri daitezen. Ikasleak ez dira inolaz ere euren kabuz etxera joango.\nIkasleei ez zaie inolako botikarik emango (ibuprofeno, paracetamol...).\nEskola elkartea osatzen dugun guztion erantzunkizuna da osasuntsua eta segurua den esparru bat izatea.\nArriskutsua izan daiteken zerbait ikusten baduzu, horren berri eman lehenbailehen zuzendaritza taldeko edonori.\nErretzea eta alkoholdun edariak edatea debekatuta dago eskola esparru osoan.\nIkasleren bat harrapatzen bada legez kanpoko sustantziekin, Ertzaintzari jakinaraziko zaio.\nSegurtasunerako dagoen tresneria (estintoreak adibidez) guztiz errespetatu behar dira.\nSute baten aurrean, ikastetxeko arduradunei abisatu lehenbailehen eta ahalik eta laisterren eta seguruen irten. Ez denborarik galdu zure gauzak jasotzen.\nArreta haundiz jarraitu urtero egiten den ebakuazio simulakroa.\nEBALUAZIOAK ETA KALIFIKAZIOEN ERREKLAMAZIOA\nEbaluazioaren ostean kalifikazioak IKASGUNEAn argitaratuko dira\nIkasleek, lanen edo proben kalifikazioa berrikusteko ahoz eska diezaiokete irakasleari, kalifikazioa ezagutu eta hurrengo bi eskola-egunetan.\nEbaluazio partzialen erreklamazio-prozesua: Ikasleak irakasleari edo tutoreari ahoz zein idatziz aurkeztu diezaioke erreklamazioa, kalifikazioa ezagutu eta hurrengo bi eskola-egunetan. Irakasleak ahoz edo idatziz erantzungo dio (erreklamazioa jaso duen eran). Erreklamazioa ez bada aintzat hartu, ikasleak mintegiaren irizpidea eska dezake, ahoz zein idatziz, eta tutorearen bidez. Mintegiak ikasleari jakinaraziko dio bere irizpidea ahoz edo idatziz (erreklamazioa jaso duen era berean).\nAmaierako kalifikazioen erreklamazio-prozesua: Kalifikazioak jaso ondoren 48 orduko epea izango du ikasleak erreklamatzeko, horretarako zuzendariari zuzendutako idazkia idazkaritzan aurkeztu behar du eta zuzendariak dagokion mintegiari luzatuko dio erreklamazioa. Mintegiak bi eguneko epea du erreklamazioa askatzeko eta zuzendariari luzatuko dio erabakia, honek ikasleari jakinarazteko. Erreklamazioa ez bada aintzat hartu, eta ikaslea ez badago ados, aukera izango du prozedura aurrera jarraitzeko. Horretarako, zuzendariari idatzizko erreklamazioa luzatu eta zuzendariak Hezkuntza Administrazioari helaraziko dio, Administrazioak erabaki dezan.\nBarne arauen ez betetzea indarrean dagoen legediaren arabera zigortuko da (201/2008 Dekretua, abenduaren 2koak, Euskal Autonomia Erkidegoko unibertsitateaz kanpoko ikastetxeetako ikasleen eskubideei eta betebeharrei buruzkoa), neurri zuzentzaileak aplikatuz. Neurri hauek irakasleak emandako ahoz edo idatzizko ohartarazpenetik hasita, zuzendariak ikaslea behin-behineko kanporatzeraino izan daitezke, zuzendu beharreko jokabidearen proportzionaltasunaz. (Kanporaketak, prozedura bete arte iraun dezake).


Irekia Eusko Jaurlaritza - Gobierno Vasco :: Euskal Merkataritza Ganberetako arduradunak hartu ditu Lehendakariak\nEuskal Merkataritza Ganberetako arduradunak…\n\nEl Lehendakari con los responsables de las Cámaras vascas Iturria: Irekia\n\nEuskal Merkataritza Ganberetako arduradunak hartu ditu Lehendakariak Iturria: Irekia\n\n\n\nHiru erakundeek ETE-ei laguntzen jarraituko dutela berretsi dute\nGaur goizean bildu da Patxi López lehendakaria Euskal Merkataritza Ganberetako arduradun nagusiekin, eta iazko urte amaieran onartu zen araudia berriaren ondorioz erakunde horiek zer-nola geratu diren azaldu diote.\nLehendakaritzako egoitzan elkartu dira denak, ordubetez. Han izan dira Arabako ganberatik, lehendakaria-presidentea, Gregorio Rojo, eta bere idazkari nagusia, Eduardo Mozo de Rosales; Bilboko ganberaren ordezkari, José Ángel Corres, Mikel Arieta-araunabeña eta Juan Carlos Landeta, lehendakaria, zuzendari gerentea eta idazkari nagusia, hurrenez hurren; eta Gipuzkoako ganberatik, Pedro Esnaola, lehendakaria, eta Endika Sánchez, idazkari nagusia. Lehendakariak berak, Lehendakaritzako idazkari nagusia izan du lagun, Manu Salinero.\nPasa den abenduan onartu zen Errege Dekretuaren ondoren, erakunde horiek zer-nolako funtzionamendu-eredu berria izango duten azaldu zioten Euskal Merkataritza Ganberetako arduradunek Lehendakariari. Izan ere, Errege Dekretu horren ondorioz Merkataritza, Industria eta Nabigazioko Ganbera Ofizialen Legea aldatu egingo da, eta aldaketa horrek eragina izango du orain arte jasotzen zuten finantzazioan.\nHorren inguruan, Merkataritza Ganberetako arduradunek Lehendakariari adierazi diote euskal enpresen modernizazioaren alde egiten jarraituko dutela aurrerantzean ere, are gehiago, enpresa txiki eta ertainen alde, lehiakorragoak izan daitezen, merkatua gero eta zabalagoa eta globalizatuagoa dela ikusita.\nrecursos_lehendakari_camara... 20 MB\ncamaras02.jpg 600 KB (jpg)\ncamaras01.jpg 500 KB (jpg)\ncamaras03.jpg 700 KB (jpg)\ncamaras04.jpg 600 KB (jpg)